Ένα μετεωρολογικό φαινόμενο ιδιαίτερα φοβερό στις τροπικές ζώνες ο τυφών, είναι πράγματι μια μηχανή ασύλληπτης δύναμης. Άν μάλιστα αναλογιστεί κανείς ότι και οι άνεμοι πού τον συνοδεύουν μπορούν να ξεπερνούν τά 300 χιλιόμετρα την ώρα, εύκολα κατανοεί το μέγεθος των δυνάμεων πού ασκεί στο διάβα του. Άλλωστε και το όνομά του «τυφών» δανεισμένο από την ελληνική μυθολογία αντικατοπτρίζει τις πέραν πάσης φαντασίας δεινές ιδιότητές του. Σύμφωνα με την ελληνική μυθολογία ο Τυφών, υιός της Γαίας και του Ταρτάρου και σύντροφος της Έχιδνας, ήταν τέρας με μορφή ανθρώπινη και αγρίου θηρίου. Είχε 100 κεφάλια και γλώσσες και φωτιά εκτοξευόταν απ’ τά μάτια ενώ φοβερές κραυγές εξεβάλλοντο από τους λαιμούς του.\nΓιά νά επανέλθουμε στά μετεωρολογικά, ο τυφών είναι τύπος τροπικού κυκλώνα (χαμηλό βαρομετρικό), ειδικού δηλαδή καιρικού συστήματος με έντονες καταιγίδες και καλά καθορισμένη επιφανειακή κυκλοφορία, με φορά σύμφωνη με την κίνηση τών δεικτών του ρολογιού για το νότιο ημισφαίριο, πού γεννιέται συνήθως στις τροπικές περιοχές.\nΟι τυφώνες ταξινομούνται σε 5 κατηγορίες, ανάλογα με τις ταχύτητες των συνοδευόντων ανέμων, με την κατηγορία 1 να έχει τους ασθενέστερους ανέμους (74-95 μίλια την ώρα) και την κατηγορία 5 τους ισχυρότερους (πάνω από 155 μίλια την ώρα). Όταν η ταχύτητα των ανέμων ξεπερνά τά 39 μίλια την ώρα στον κυκλώνα αποδίδουν ένα όνομα πού περιλαμβάνεται σε 6 καταλόγους ονομάτων πού συντάσσει διεθνές συνέδριο μετεωρολόγων. Οι 6 κατάλογοι εναλλάσσουν θηλυκά και αρσενικά ονόματα. Παλαιότερα για την απόδοση ονόματος χρησιμοποιούσαν την ημέρα πού συνέβαινε. Π.χ. ο τυφών πού κτύπησε το Πουέρτο Ρίκο στις 13 Σεπτεμβρίου 1876 πήρε το όνομα Σαν Φελίπε. Αργότερα κατά την διάρκεια του Β΄ Παγκοσμίου Πολέμου καθιερώθηκαν μόνο γυναικεία ονόματα. Από το 1978 όμως καθιερώθηκαν οι προμνημονευθέντες κατάλογοι πού περιλαμβάνουν αρσενικά και θηλυκά ονόματα.\nΣυνήθως οι τυφώνες γεννιόνται καλοκαίρι – φθινόπωρο για τις τροπικές περιοχές του Ατλαντικού ωκεανού με κορύφωση τά μέσα Αυγούστου έως τέλη Οκτωβρίου. Του τυφώνα προηγούνται πάντα ατμοσφαιρικές διαταραχές πάνω από θερμά νερά, πού οφείλονται σε τροπικά κύματα πού έρχονται από τις ακτές της Αφρικής και στην σύγκρουση ανέμων πού πνέουν από αντίθετες κατευθύνσεις και προσδίδουν περιστροφική και ανοδική κίνηση στον αέρα. Αλλά και ψυχρά μέτωπα υπό ορισμένες προϋποθέσεις μπορούν να προκαλέσουν τυφώνα.\nΣτην παραπάνω εικόνα εμφαίνονται οι προϋποθέσεις δημιουργίας τροπικού κυκλώνα. Τά θερμά επιφανειακά νερά του ωκεανού (τουλάχιστον 26 βαθμοί Κελσίου μέχρι βάθους 50 μέτρων) τροφοδοτούν με θερμότητα και υγρασία τόν αέρα της ασταθούς και χαμηλών πιέσεων περιοχή, ο οποίος και αρχίζει να ανεβαίνει. Καθώς μάλιστα η υγρασία συμπυκνώνεται σε σταγόνες, πρόσθετη ενέργεια εκλύεται, πού ενισχύει την ανάπτυξη κατακορύφου αναπτύξεως νεφών. Οι κορυφές των καταιγιδοφόρων αυτών νεφών ανυψούνται έτι περαιτέρω στην ατμόσφαιρα με αυξανόμενη ταχύτητα Η ανοδική αυτή κίνηση του αέρα μοιάζει με καμινάδα πού «ρουφά» τον αέρα στο εσωτερικό της και τον σπρώχνει προς τά πάνω. Οι ασθενείς άνεμοι μάλιστα πού επικρατούν ψηλά δεν διαλύουν τις καταιγίδες αλλά διευκολύνουν την ενίσχυσή τους. Οι άνεμοι κοντά στην επιφάνεια συνεπικουρούμενοι από την περιστροφή της Γής παίρνουν μορφή έλικας και όπως στις τουρμπίνες η στροβίλωση του αέρα επιταχύνει την κίνησή του, έτσι και στο εσωτερικό της «καμινάδας» επιταχύνεται η ανοδική κίνηση. Έτσι περισσότεροι υδρατμοί προσρροφούνται και ωθούνται προς τά πάνω με νέα έκλυση θερμικής ενέργειας και περαιτέρω ενίσχυση της βιαιότητας των ανέμων. Δηλαδή καθώς εξελίσσεται το φαινόμενο, η δύναμή του αυξάνει ραγδαία, καθώς τροφοδοτείται συνεχώς με υδρατμούς ενώ η εξασθένησή του αρχίζει, όταν πάψει αυτή η τροφοδοσία και αυτό συμβαίνει, καθώς ο τυφών μετακινείται σε ψυχρά νερά ή εγκαταλείπει την θάλασσα και διέρχεται ηπειρωτικές περιοχές. Η ξηρά, εκτός από την στέρηση του τυφώνα από τά καύσιμά του δηλαδή τους υδρατμούς, επί πλέον του περιορίζει την επιφανειακή κυκλοφορία διά της τριβής. Στην εικόνα πού ακολουθεί φαίνονται τρία στάδια στην εξέλιξη του φαινομένου από το χαμηλό βαρομετρικό (tropical depression) σε τροπική θύελλα (tropical Storm Fran) και εν συνεχεία σε τυφώνα (Hurricane).\nΗ θύελλα γίνεται τυφώνας όταν οι συνοδοί άνεμοι ξεπεράσουν τά 74 μίλια την ώρα. Σ’ αυτή τη φάση σχηματίζεται και το περίφημο «μάτι του κυκλώνα», επειδή στο κέντρο του συστήματος ο αέρας βυθίζεται γρήγορα στεγνώνει από τους συμπυκνωμένους υδρατμούς, ξηραίνεται και θερμαίνει την περιοχή. Έτσι όλως παραδόξως ενώ η ευρύτερη περιοχή μαίνεται κυριολεκτικά από λυσσώδεις ανέμους πού μπορούν να ξεπερνούν τά 360 χιλιόμετρα την ώρα ξεσηκώνοντας γιγαντιαία κύματα και φοβερή βροχόπτωση ραπίζει την αγριεμένη θάλασσα με φρενήρεις ρυθμούς, στο κέντρο αυτής της «κόλασης» μια μικρή ζώνη απολαμβάνει την ηρεμία της χωρίς συννεφάκια και υπό το φύσημα μιάς μικρής αύρας. Είναι το «μάτι του κυκλώνα» διαμέτρου 35 – 75 χιλιόμετρα.\nΕπεκτείνοντας την ανατομία ενός τυφώνα, εκτός από το μάτι διακρίνουμε τις ζώνες βροχόπτωσης (rainbands) και την περιοχή-τοίχο (eyewall) μεταξύ ματιού και ζωνών βροχόπτωσης. Ο αέρας κινείται ελικοειδώς χαμηλά αριστερόστροφα ενώ στις πάνω περιοχές δεξιόστροφα, όπως φαίνεται στην παρακάτω εικόνα. Στο καθεαυτό κέντρο βέβαια, όπως ήδη αναφέραμε ο αέρας βυθίζεται σχηματίζοντας το μάτι. Η περιοχή πού περιβάλλει το μάτι εν είδει πυκνού τοίχου (Eyewall) απαρτίζεται από πυκνά νέφη καί έχει τους ισχυρότερους ανέμους του όλου συστήματος. Οι ζώνες βροχόπτωσης εκτείνονται σε εκατοντάδες χιλιόμετρα από το κέντρο. Στον τυφώνα Andrew's π.χ. το 1992 έφτασε μόνο τά 185 χιλιόμετρα ενώ στον τυφώνα Gilbert το 1988 ξεπέρασε τά 900 χιλιόμετρα. Δηλαδή ένας τυφώνας μπορεί να εκτείνεται σε περιοχή πού φτάνει ή ξεπερνά τά 1000 χιλιόμετρα, ενώ η ζωή του διαρκεί περισσότερο από δύο εβδομάδες πάνω απ’ τον ωκεανό και μπορεί να ταξιδέψει σε ολόκληρη την ακτή του Ατλαντικού. Πάντως η έκταση πού καταλαμβάνει δεν είναι ασφαλές κριτήριο για την ένταση ενός τυφώνα. Έτσι ο τυφώνας Andrew , πού ήταν ο καταστρεπτικότερος τυφώνας του αιώνα πού πέρασε, καταλάμβανε μικρή σχετικά έκταση.\nΩς προς την ταχύτητα και την διαδρομή πού ακολουθεί ο τυφώνας εξαρτάται από τις περίπλοκες αλληλεπιδράσεις του ωκεανού με την ατμόσφαιρα καθώς και τις αλληλεπιδράσεις με άλλα καιρικά συστήματα πού υπάρχουν στην περιοχή. Αυτή η περιπλοκότητα καθιστά δύσκολη την πρόβλεψη των δύο αυτών παραμέτρων. Η ταχύτητα μετακινήσεώς του πάντως είναι της τάξεως των πολλών δεκάδων χιλιομέτρων την ώρα. Αξίζει να αναφερθεί πάντως ότι η δεξιά πλευρά του τυφώνα καθώς αυτός κινείται, είναι η πλέον επικίνδυνη λόγω της ενίσχυσης των ανέμων από την ατμοσφαιρική κυκλοφορία. Αυτό φαίνεται και στην εικόνα πού ακολουθεί.\nΣτην δεξιά πλευρά του τυφώνα καθώς αυτός κινείται βόρεια, οι άνεμοι έχουν σχεδόν διπλάσια ταχύτητα.\nΟι τυφώνες παρακολουθούνται με διάφορα μέσα, όπως μέ γεωστατικούς δορυφόρους, πλοία, αεροπλάνα, ραδιοβολίδες, ραντάρ και με επίγειους σταθμούς παρατήρησης. Όλες οι πληροφορίες πού συλλέγονται με αυτά τά μέσα οδηγούνται σε μεγάλους υπολογιστές και κατασκευάζονται μαθηματικά μοντέλα εξομοίωσης του τυφώνα, για περαιτέρω μελέτη αυτών με σκοπό, όχι μόνο την αύξηση των επιστημονικών γνώσεων, αλλά και για πρακτικότερους σκοπούς, όπως η πρόβλεψη της γέννησης και της πορείας αυτών. Με τις μελέτες αυτές δεν έχει διαπιστωθεί τυχόν περιοδικότητα των τυφώνων, ούτε έχουν επινοηθεί τρόποι μακροχρόνιας πρόβλεψης πού και πότε θα κτυπήσει ένας τυφώνας. Επομένως οι περιοχές πού πλήττονται από τυφώνες θα εξακολουθούν να υφίστανται τις συνέπειες της δράσης αυτών πού εκδηλώνεται με θύελλες, ισχυρούς ανέμους, χειμαρρώδεις βροχοπτώσεις με πλημμύρες και ανεμοστροβίλους. Τά αποτελέσματα βέβαια είναι εκτεταμένες καταστροφές σε περιουσιακά στοιχεία αλλά και ανθρώπινες απώλειες ανάλογα με την κατηγορία του τυφώνα αλλά και με την περιοχή πού τον υφίσταται, αφού ελευθερώνεται ενέργεια ισοδύναμη με την έκρηξη πολλών ατομικών βομβών. Οι περισσότερες ανθρώπινες απώλειες οφείλονται στην τεράστια ποσότητα υδάτων πού επιπίπτουν στις παράκτιες περιοχές ωθούμενες από τους ανέμους. Ο φονικότερος τυφώνας ήταν αυτός του 1970 στο δέλτα του Γάγγη στο Μπαγκλαντές πού 1.000.000 άνθρωποι έχασαν τη ζωή τους. Η ίδια περιοχή επλήγη ξανά το 1991 με 138.000 νεκρούς.\nΑκολουθεί πίνακας μέ τήν ταξινόμηση των τυφώνων σύμφωνα με την κλίμακα Saffir/Simpson.\nΚλίμαξ Τυφώνων κατά Saffir/Simpson\nΟρισμοί - Συμβάντα\nΆνεμοι : 74-95 μίλια την ώρα\nΚαμμιά ζημιά στις οικοδομές. Πρωταρχικές ζημιές σε μη στερεωμένα κινητά σπίτια, θάμνους και δένδρα Επίσης μικροπλημμύρες σε παράκτιες περιοχές με μικρές ζημιές.\nΆνεμοι: 96-110 μίλια την ώρα\nΖημιές σε υλικά οροφών, πόρτες και παράθυρα. Σημαντικές ζημιές σε βλάστηση κινητά σπίτια κλπ Ζημιές από πλημμύρες σε αποβάθρες.\nΆνεμοι: 111-130 μίλια την ώρα\nΜερικές ζημιές στη δομή μικρών κατοικιών και βοηθητικές εγκαταστάσεις. Η πλημμύρα κοντά στην ακτή καταστρέφει μικρές κατασκευές και τά επιπλέοντα συντρίμμια καταστρέφουν μεγαλύτερες. Μπορεί δε να είναι εκτεταμένη και στην ενδοχώρα.\nΆνεμοι: 131-155 μίλια την ώρα\nΠερισσότερες ζημιές με πιθανές καταρρεύσεις μικρών κατοικιών. Μεγαλύτερες καταστροφές στις παραλίες. Πλημμύρες εκτεταμένες.\nΆνεμοι: 155 μίλια την ώρα και πάνω\nΠλήρεις καταστροφές σε κατοικίες και βιομηχανικά κτίρια. Μεγάλες καταστροφές από πλημμύρες κυρίως σε χαμηλά σπίτια. Η εκκένωση περιοχών είναι πολύ πιθανή.-


ΠΙΝΓΚ ΠΟΝΓΚ ΓΙΑ ΟΛΟΥΣ ΣΤΟ ΦΕΣΤΙΒΆΛ ΠΑΡΚΟΥ - ΔΗΜΟΣ ΚΑΤΕΡΙΝΗΣ\nΠΙΝΓΚ ΠΟΝΓΚ ΓΙΑ ΟΛΟΥΣ ΣΤΟ ΦΕΣΤΙΒΆΛ ΠΑΡΚΟΥ\n14/05/2022\tΔελτία Τύπου\nΤις ικανότητές τους με τη ρακέτα δοκιμάζουν μικροί και μεγάλοι στο Φεστιβάλ Πάρκου. Πλήθος συμμετεχόντων παρακολουθεί αγώνες επίδειξης. Παράλληλα όμως, μέσα από το παιχνίδι, γνωρίζει για την επιτραπέζια αντισφαίριση (πινγκ-πονγκ), ένα από τα δημοφιλέστερα ολυμπιακά αθλήματα, που προσφέρει άσκηση, διασκέδαση και κοινωνική αλληλεπίδραση. Το τουρνουά γίνεται με την συνδρομή του Συλλόγου Επιραπέζιας Αντισφαίρισης Κοζάνης. Τον χαιρετισμό του Δημάρχου Κώστα Κουκοδήμου μετέφερε ο πρόεδρος της σχολικής επιτροπής δευτεροβάθμιας εκπαίδευσης Θάνος Μπαρμπαγεωργόπουλος.\nΣκάκι και κινητικά παιχνίδια στο Φεστιβάλ Πάρκου


Αναντολού Εφές - Μπαρτσελόνα 92-70: 'Πάρτι' τετράδας με πρωταγωνιστή τον Λάρκιν\nΑναντολού Εφές - Μπαρτσελόνα 92-70: "Πάρτι" τετράδας με πρωταγωνιστή τον Λάρκιν\nΔΗΜΗΤΡΗΣ ΡΗΓΑΣ 08.03.2019 | 21:40\nΟ Σέιν Λάρκιν πραγματοποίησε την καλύτερη εμφάνιση της καριέρας του και οδήγησε την Αναντολού Εφές στον θρίαμβο επί της Μπαρτσελόνα με 92-70.\nΣπουδαίο βήμα για την κατάκτηση της τέταρτης θέσης έκανε η Αναντολού Εφές η οποία με ηγέτη και πρωταγωνιστή τον εκπληκτικό Σέιν Λάρκιν διέλυσε την Μπαρτσελόνα με 92-70, στο πλαίσιο της 25ης αγωνιστικής της κανονικής περιόδου της EuroLeague. Οι Τούρκοι κάλυψαν και τη διαφορά της ήττας τους στον πρώτο αγώνα (80-65).\nΟι Καταλανοί κατόρθωσαν να μείνουν μέσα στο παιχνίδι για 30 λεπτά, αλλά στην τελευταία περίοδο κατέρρευσαν και τελικά δεν κατόρθωσαν να κρατήσουν ούτε το +15 του πρώτου αγώνα, με αποτέλεσμα να υστερούν πλέον σε πιθανή ισοβαθμία με την ομάδα του Εργκίν Αταμάν. Η Εφές πλέον έχει ρεκόρ 16-9, ενώ η Μπάρτσα έπεσε στο 15-10 και την πέμπτη θέση.\nΟ Σέιν Λάρκιν ήταν πραγματικά απολαυστικός. Ο Αμερικανός έσπασε τα κοντέρ με 37 πόντους (6/7 δίποντα, 6/8 τρίποντα, 7/7 βολές, 5 ριμπάουντ, 2 ασίστ, 1 κλέψιμο και αξιολόγηση 43). Ο πόιντ γκαρντ της Εφές τα έκανε όλα αυτά σε μόλις 28 λεπτά συμμετοχής, με τους πόντους του αλλά και την αξιολόγησή του να αποτελούν ρεκόρ καριέρας. Παράλληλα, πέρασε σε δεύτερη μοίρα η εντυπωσιακή εμφάνιση του Αντριέν Μοερμάν. Ο Γάλλος πάουερ φόργουορντ ήταν σπουδαίος με 22 πόντους και 11 ριμπάουντ.\nΗ Εφές κατάφερε να κυριαρχήσει στον τομέα των ριμπάουντ μαζεύοντας 38, ενώ η Μπαρτσελόνα κατόρθωσε να πάρει 29. Ενδιαφέρον παρουσιάζει και το γεγονός ότι οι γηπεδούχοι έδωσαν 17 ασίστ, αλλά υπέπεσαν σε 14 λάθη. Ένα ακόμα στατιστικό που ξεχώρισε, είναι το αποκαρδιωτικό ποσοστό των Καταλανών στα τρίποντα, καθώς τελείωσαν το παιχνίδι με 3/23.\nΗ Αναντολού Εφές ήταν πιο "ζεστή" στο ξεκίνημα του αγώνα και με τον Σέιν Λάρκιν να βρίσκει στόχο σε δύο διαδοχικά τρίποντα πήρε προβάδισμα εννιά πόντων (19-10) στο 7', αναγκάζοντας τον Σβέτισλαβ Πέσιτς να καλέσει εσπευσμένα τάιμ άουτ, χωρίς να αλλάξει πάντως η εικόνα του αγώνα, με το δεκάλεπτο να ολοκληρώνεται με 24-12 για τους γηπεδούχους. Η κυριαρχία της Εφές συνεχίστηκε και στη δεύτερη περίοδο, με τη διαφορά να φτάνει ακόμα και στους 15 πόντους (40-25, 17'). Η Μπάρτσα αντέδρασε σ' εκείνο το σημείο και οι δύο ομάδες πήγαν στο ημίχρονο με τους γηπεδούχους να προηγούνται 42-31.\nΤο δεύτερο ημίχρονο εξελίχτηκε σε παράσταση για έναν ρόλο, με τον ίδιο πρωταγωνιστή. Οι φιλοξενούμενοι κατόρθωσαν να παραμείνουν στο... κόλπο μέχρι το 30', αλλά στο τελευταίο δεκάλεπτο ο Λάρκιν ήταν απολαυστικός και στήνοντας το δικό του πάρτι "σφράγισε" την άνετη και δίκαιη νίκη της ομάδας του (92-70).\nΠΡΟΣΕΛΕΥΣΗ: Η κρισιμότητα του αγώνα έφερε πολύ κόσμο στο "Σινάν Ερντέμ". Οι παίκτες του Εργκίν Αταμάν είχαν τη συμπαράσταση 14.161 φίλων τους, κάτι πραγματικά ασυνήθιστο για τα εντός έδρας παιχνίδια της Εφές.\nΟΙ ΔΙΑΙΤΗΤΕΣ: Γιόβτσιτς, Ρότσα, Λαουριναβίτσιους\nΤΑ ΔΕΚΑΛΕΠΤΑ: 24-12, 42-31, 64-53, 92-70\nΑΝΑΝΤΟΛΟΥ ΕΦΕΣ (Αταμάν): Λάρκιν 37 (6), Μπομπουά, Μπαλμπάι, Μότουμ, Μοερμάν 22 (4), Πλάις 4, Μίτσιτς 14 (1), Άντερσον, Ντάνστον 5, Σίμον 10 (1).\nΜΠΑΡΤΣΕΛΟΝΑ (Πέσιτς): Σεραφέν 2, Πάνγκος 7, Ρίμπας 6 (2), Σίνγκλετον 2, Χάνγκα 14, Μπλάζιτς 5, Ερτέλ 5 (1), Οριόλα 8, Κούριτς, Κλαβέρ 8, Τόμιτς 13\nΤα ομαδικά στατιστικά της Αναντολού Εφές: 21/35 δίποντα, 12/33 τρίποντα, 14/15 βολές, 38 ριμπάουντ (25 αμυντικά - 13 επιθετικά), 17 ασίστ, 6 κλεψίματα, 3 κοψίματα, 14 λάθη\nΤα ομαδικά στατιστικά της Μπαρτσελόνα: 22/36 δίποντα, 3/23 τρίποντα, 17/21 βολές, 29 ριμπάουντ (20 αμυντικά - 9 επιθετικά), 19 ασίστ, 7 κλεψίματα, 14 λάθη\nΟι επόμενες υποχρεώσεις των δύο ομάδων: Η Αναντολού Εφές θα αντιμετωπίσει εκτός έδρας την Μακάμπι Τελ Αβίβ (14/3) για την 26η αγωνιστική της κανονικής περιόδου, ενώ η Μπαρτσελόνα θα παίξει δεύτερο διαδοχικό παιχνίδι στην Κωνσταντινούπολη, αυτή τη φορά στην έδρα της Φενέρμπαχτσε (15/3).


volleynews - Με Τσολάκο διαγώνιο πέρασε ο Ηρακλής Χαλκίδας, πάλεψε η Ολυμπιάδα\nΜε Τσολάκο διαγώνιο πέρασε ο Ηρακλής Χαλκίδας, πάλεψε η Ολυμπιάδα\nΣτην 8άδα του Κυπέλλου θα βρεθεί και πάλι ο Ηρακλής Χαλκίδας που νίκησε με 3-1 τη μαχητική Ολυμπιά Πατρών.\nΠρώτος σκόρερ του Ηρακλή ήταν ο Τσολάκος που αγωνίστηκε διαγώνιος στη θέση του Γκόμεζ ενώ ο Πεντράο ήταν και πάλι εντυπωσιακός με 17 πόντους. Ο Σπύρος Γκολίτσης έδωσε χρόνο σε όλα τα νέα παιδιά της ομάδας του όπως στον Οδυσσέα Αδάμ και Νίκο Δεληπρίμη ενώ μετά το 2ο σετ ο πατρινός Μακρυγιάννης πήρε τη θέση του Χαραλαμπίδη.\nΟ Αντώνης Φιλίππου με 26 πόντους και ο Αλέξανδρος Ράπτης με 13 ήταν οι πρώτοι σκόρερ της Ολυμπιάδας που σημειωτέον αγωνίζεται στην Α2 ανδρών.\nΟ αγώνας ήταν αμφίρροπος στο 1ο σετ με την Ολυμπιάδα να αντιστέκεται και να κοντράρει στα ίσια τον Ηρακλή. Ο Ηρακλής προηγήθηκε 6-3 αλλά η Ολυμπιάδα κατάφερε να κάνει ανατροπή με το σερβίς του Ντονά. Με σερί 5-0 η Ολυμπιάδα προσπέρασε 8-6. Οι Δελιπρίμης, Κολτσιάκης ισοφάρισαν 9-9 και από εκεί και πέρα έγινε πάλι μάχη πόντο πόντο Οι δύο μονομάχοι έφτασαν στο 21-21 αλλά το χαμένο σερβίς από την Ολυμπιάδα και η επίθεση του Πεντράο έκαναν το 23-21 για τον Ηρακλή. Ο Πεντράο έχασε το σερβίς, ο Φιλίππου ισοφάρισε 23-23 και με τον Ντονά στο σερβίς χάλασε η υποδοχή του Ηρακλή κι έτσι ο Γεωργάτος και ο Ράπτης έκαναν το 25-23 και το 1-0 σετ.\nΣτο 2ο σετ ο Ηρακλής είχε μικρό προβάδισμα στο πρώτο τεχνικό τάιμ άουτ (8-6) αλλά το σερβίς του Οδυσσέα Αδάμ έφερε σερί 5-0 και ο Ηρακλής ξέφυγε 13-6. Η διαφορά αυξήθηκε περισσότερο και ο Ηρακλής πήρε άνετα το 2ο σετ 25-14 για το 1-1 σετ.\nΗ Ολυμπιάδα αντιστάθηκε και στη συνέχεια με τον Ηρακλή να πατάει γκάζι μετά το 10-10 του 3ου σετ. Με τον Πεντράο να κάνει άσσο και δύο μπλοκ ο Ηρακλής ξέφυγε 14-10 και αργότερα με 23-16 από την επίθεση του Δελιπρίμη. Όμως και η Ολυμπιάδα μπήκε στον αγώνα. Με ρεσιτάλ του Φιλίππου που πήρε τρεις συνεχόμενους άσσους και τρεις πόντους από επίθεση η Ολυμπιάδα έκανε σερί 7-0 ισοφαρίζοντας 23-23. Τελικά ο Τσολάκος και ο Δελιπρίμης με επιθέσεις έκαναν το 25-23 και το 2-1 για τον Ηρακλή.\nΙδιο με το 3ο σετ ήταν και το 4ο σετ. Μέχρι το 10-10 υπήρχε ισοροπία στον αγώνα αλλά με δύο άσσους του Κολτσιάκη και επιθέσεις του Πεντράο έγινε το 14-10. Η Ολυμπιάδα ισοφάρισε 19-19 με Ράπτη, Ντονά και μπλοκ Θεοδωράκη αλλά ο Ηρακλής με τον Πεντράο πήρε δύο πόντους διαφορά (22-20). Η Ολυμπιάδα ακολουθούσε στο σκορ με τον Ντονά αλλά στο 24-23 ο Τσολάκος τελείωσε τον αγώνα.\n1ο σετ: 8-6, 15-16, 20-21, 25-23\n2ο σετ: 5-8, 10-16, 13-21, 14-25\n3ο σετ: 8-7, 11-16, 15-21, 23-25\n4ο σετ: 6-8, 11-16, 19-21, 23-25\n*Οι πόντοι της Ολυμπιάδας Πατρών προήλθαν από 5 άσσους, 49 επιθέσεις, 8 μπλοκ και 23 λάθη αντιπάλων και του Ηρακλή Χαλκίδας προήλθαν από 10 άσσους, 50 επιθέσεις, 18 μπλοκ και 21 λάθη αντιπάλων.\nΤα σετ: 1-3 (25-23, 14-25, 23-25, 23-25) σε 101'\nΟΛΥΜΠΙΑΔΑ ΠΑΤΡΩΝ (Δαρείος): Ντονάς 9 (8/15 επ., 1 άσσος, 63% υπ. - 42% άριστες), Φιλίππου 26 (22/43 επ., 3 άσσοι, 1 μπλοκ), Γεωργάτος 5 (3/9 επ., 2 μπλοκ), Ράπτης 13 (11/20 επ., 2 μπλοκ, 44% υπ. - 11% άριστες), Θεοδωράκης 6 (4/4 επ., 2 μπλοκ), Βαλουχής 3 (1/2 επ., 1 άσσος, 1 μπλοκ) / Γεωργακόπουλος (λ, 40% υπ. - 20% άριστες), Σωκράτους, Κανελλόπουλος.\nΗΡΑΚΛΗΣ ΧΑΛΚΙΔΑΣ (Γκολίτσης): Χαραλαμπίδης 4 (1/3 επ., 1 άσσος, 2 μπλοκ), Κολτσιάκης 10 (6/13 επ., 4 άσσοι, 53% υπ. - 20% άριστες), Δεληπρίμης 12 (9/24 επ., 2 άσσοι, 1 μπλοκ, 45% υπ. - 10% άριστες), Αδάμ 5 (1/2 επ., 4 μπλοκ), Τσολάκος 25 (21/37 επ., 4 μπλοκ), Πεντράο 17 (9/14 επ., 3 άσσοι, 5 μπλοκ) / Τσαδήμας (λ, 64% υπ. - 21% άριστες), Μιχαλόπουλος (λ, 83% υπ. - 42% άριστες), Μακρυγιάννης 1 (μπλοκ), Αμαριανάκης 4 (3/7 επ., 1 μπλοκ, 62% υπ. - 38% άριστες).\nΟ προπονητής του Ηρακλή Χαλκίδας Σπύρος Γκολίτσης είπε: «Ηταν μία καλή ευκαιρία για τα νέα παιδιά να πάρουν χρόνο συμμετοχής. Κρατάμε την πρόκριση και την καλή εμφάνιση όλων των παιδιών. Κοιτάμε το ματς με τον Εθνικό Πειραιά που μας ενδιαφέρει περισσότερο».\nΟ προπονητής της Ολυμπιάδας Πατρών Άκης Δαρείος δήλωσε: «Παρά τον μεγάλο βαθμό δυσκολίας που είχε ο αντίπαλος, αντεπεξήλθαμε αρκετά καλά στις ανάγκες του αγώνα. Παίξαμε καλό βόλεϊ και αν ήμασταν λίγο πιο προσεκτικοί ή πιο τυχεροί, θα μπορούσαμε να πάρουμε κάτι παραπάνω. Τα παιδιά έδωσαν τον καλύτερό τους εαυτό, ακολούθησαν την τακτική μας και τους αξίζουν συγχαρητήρια».\nΠερισσότερα από την κατηγορία: « Η στιγμή της πρόκρισης του Παναθηναϊκού Γράφει ιστορία και στο κύπελλο ο Εθνικός »


Δείτε πως να μειώσετε την πρησμένη κοιλιά σε 60 δευτερόλεπτα, με αυτήν την απλή συνταγή! (ΒΙΝΤΕΟ) - Mind & Body\nΟνομάστηκε έτσι από την εφευρέτη της Cynthia Sass, αυτή η συνταγή μετατρέπει το συνηθισμένο\nνερό σε ένα θαυματουργό ρόφημα που μπορεί να κάνει θαύματα για την υγεία σας. Περιέχει σχεδόν καθόλου θερμίδες και μπορεί ακόμη και να βοηθήσει να βελτιώσετε την πέψη σας.\nOriginally posted 2019-01-06 23:51:26.\n10 Πανέξυπνα Κόλπα Ομορφιάς Με Μαγειρική Σόδα Που Θα Σας Ξετρελάνουν. Αυτό Με Το 7ο Δεν Θα Το Πιστεύετε.


Peridutiful: Σειρά έχει ο επόμενος...\nΣειρά έχει ο επόμενος...\nΟ ελληνικός λαός είναι… ηλίθιος! Ξερόλας, αλαζόνας, συμφεροντολόγος, αστοιχείωτος. Επί 40 ολόκληρα χρόνια έβρεχε λεφτά από την Ευρώπη. Έτοιμα λεφτά. Το μυαλό σοβιετικό. Το στομάχι Αμερικανικό.\nΑποτέλεσμα; Δεν υπήρξε σχεδόν καμία πρόοδος στο μυαλό του έλληνα. Ούτε για δείγμα.....Πολλές οι πίκρες, λίγες οι χαρές.\nΓια παράδειγμα είμαστε η πρώτη χώρα στα μεταπτυχιακά και η πρώτη χώρα στην αμορφωσιά......με τόσα πολλά πτυχία χάθηκαν για πλάκα 2 Αμαζόνιοι....\nΠως γίνεται αυτό αλήθεια; Πάτος στον πάτο.\nΜε φέσι Οθωμανικό στο κεφάλι, με φουστανέλα Αρβανιτιάς και με γόβες Prada ζητάμε πίσω τα κλεμμένα...ζητάμε να μας προσέξουν γιατί είμαστε λέει απόγονοι των αρχαίων...με έναν πρωθυπουργό κυνικό- απατεώνα μαζί με κάμποσα διεφθαρμένα κόμματα πραγματικά καφενεία....\nΑναρτήθηκε από , στις 6:43 π.μ.\nχαχαχα!!ειναι τραγικοι,καρναβαλοι κυριολεκτικα! μα το πιο τραγικο στην ολη κατασταση ειναι ο ιδιος ο ελληνας πολιτης..\nμονο ηλιθιος πρεπει να ειναι καποιος για να ακολουθει τετοιους κατιμαδες..\nτραγικο ρε φιλε! ο "μαρινος αντυπας της θεσσαλιας" ¨γλυστρισε",,\nενας ενας παφτει μονος του,ειναι η εποχη που δεν υπαρχει "κοντρολ".ειναι η ελευθερη πτωση,και κανεις δεν "φιλτραρει" τιποτα! βγαινει "ατοφιο" χωρις φτιασιδια των "ειδικων",και ειναι σαν κομητες..μπουμ....και μπουμ-κατω!\nεν τω μεταξυ ο ανθρωπος ειναι οχι βλαξ,αλλα πανιβλακας!\n2 Ιανουαρίου 2017 - 7:08 π.μ.\nδε θελω να φανταζομαι να ηταν χρυσαυγιτης αυτος ΤΙ ΘΑ ΕΙΧΕ ΓΙΝΕΙ......\nαπλα,δεν εχει υψηλα ποσοστα το κομμα κ μονο γι'αυτο..... γινεται μνεια.....\n2 Ιανουαρίου 2017 - 7:53 π.μ.\nΝα μην ξεχνούμε και τη μήνυση Άδωνι Γεωργιάδη κατά Σώρρα , ο Άδωνις, αν και μηνυτής, ούτε καν εκλήθη ως μάρτυρας από τη δικαιοσύνη στη δική του υπόθεση. Η απόφαση έλεγε ότι "δεν αποδείχθηκε ότι δεν υπάρχουν τα 600 δις" - άρα υπάρχουν; Και άλλες αρλούμπες. Να πουμε ότι ο Άρειος Πάγος έκρινε τότε (στις μέρες της προφυλάκισης των μελών της Χρυσής Αυγής)ότι δεν υπήρχε λόγος να ζητήσει αναίρεση της υπόθεσης. Μόνο στην Ελλάδα κάποιος που ισχυρίζεται πως έχει 600 Δις περιουσία θα έβρισκε κάτι χιλιάδες λοβοτομημένους οπαδούς να του πληρώνουν μηνιαία συνδρομή για οικονομική ενίσχυση!!!! Η χώρα δεν έχει καμία σωτηρία!!\n2 Ιανουαρίου 2017 - 3:54 μ.μ.\nδυστηχως την χωρα,και οτι "χωραει" αυτη,τους εκαναν χειροτερους απο τα ζωντανα!\nχωρις λογικη,χωρις Γνωση,πεφτουν στις δικες τους παγιδες..\nΣυγνωμη ρε παιδια ,αλλα καλα να παθουν!\nΟΤΑΝ ΣΟΥ ΦΑΙΝΕΤΑΙ "ΣΕΝΤΟΝΙ" ΕΝΑ ΓΡΑΠΤΟ ΠΟΥ ΣΕ ΞΕΣΤΡΑΒΩΝΕΙ..\nΟΤΑΝ ΔΕΝ ΜΠΟΡΕΙΣ ΝΑ ΞΕΧΩΡΙΣΕΙΣ ΤΟ ΣΩΣΤΟ ΑΠΟ ΤΟ ΛΑΘΟΣ..\nΤΟ ΚΑΛΟ ΑΠΟ ΤΟ ΚΑΚΟ...\nΤΟΤΕ ΤΙ ΜΕΝΕΙ??\nΝΑ ΠΑΘΕΙΣ ΚΑΙ ΝΑ ΜΑΘΕΙΣ...\nΑΝΤΕ ΓΕΙΑ ΛΟΙΠΟΝ !\nΜΕ ΤΟΝ ΚΑΘΕ ΣΩΡΡΑ\nΤΕΛΕΙΩΣΕ ΤΟ ΕΡΓΟ\nΟ ΣΩΖΩΝ ΕΑΥΤΟ ΣΩΘΕΙΤΩ..\n3 Ιανουαρίου 2017 - 1:03 π.μ.\nκαι τωρα που ετοιμαζοντε τα "μπλοκα" τι θα γινει χωρις τον μπαλαντινα???\nο μπουτρας απο τα τσιπουρα ,και τα κρυα,μηπως δεν τα καταφερει ...\nοσο ναναι! αλλο να χουν πιασει δυο τρια ποστα,και αλλο να εχει μεινει το παλιο γνωστο κκε...\n¨"εκανε" και ο ψωρρας...καποιους αμολησε και αυτος για να "ξεσηκωσει" τους αγροτες --δλδ για να ελεγχει και να περιφρουρει,μην και χαθει η κατασταση...\nΓια οσους πιστευουν δλδ,πως και ο ψωρας ηταν ενας "μοναχικος πολεμιστης"...να τους πουμε πως δεν ειναι οτι αδιαφορει η δικαιωσυνη η η εξουσια...\nαπλα ειναι ενα ακομα εργαλειο της και ο ψωρας..οπως και ο καζακης, κατι νεα φρουτα,που κανουν "αντισταση" ,και οχι μονο δεν καταθετουν λυσεις,απλα "χανοντε" στις καταστασεις,και στις "διαπυστωσεις",και μεχρις εκει..\n3 Ιανουαρίου 2017 - 5:43 π.μ.


Απανωτά "σμπάρα" από τη Νίκη Τραγανού - Ilia.news\nΤρεις πολύ ηχηρές μεταγραφές πραγματoποίησε η Νίκη Τραγανού. Η διοίκηση του Γιάννη Καραμπίνη, κινούμενη με άκρα μυστικότητα τις τελευταίες ώρες, έκανε δικούς τρεις πολύ ικανούς ποδοσφαιριστές, οι οποίοι πρωταγωνίστησαν στα τοπικά πρωταθλήματα τα τελευταία χρόνια. Δυο από αυτούς, αγωνίζονταν πέρσι στη Δόξα και έκαναν ένα εξαιρετικό Πρωτάθλημα στην Α1 κατηγορία, έχοντας μάλιστα αυτή την περίοδο και προτάσεις από ομάδες της Γ΄ Εθνικής.\nΠρόκειται για τους Θανάση Καλογερόπουλο και Διαμαντή Παναγόπουλο, δυο ποδοσφαιριστές με πολύ υψηλά στάνταρντ ποιότητας. Ο τρίτος της… παρέας, είναι ο Χρήστος Ψυχογιός, έμπειρος πορτέρο ο οποίος στο παρελθόν έχει φορέσει τη φανέλα σημαντικών ομάδων της Ηλείας, με πιο χαρακτηριστική αυτή του Πανηλειακού. Μάλιστα ο Ψυχογιός, έχει αγωνιστεί και στο παρελθόν με τη φανέλα της Νίκης Τραγανού. Πολύ σημαντική από κάθε άποψη είναι η προσθήκη του Θανάση Καλογερόπουλου, ο οποίος έχει αγωνιστεί στο παρεθόν σε ΑΠΟ Κουρτεσίου, Αστέρα Τρίπολης, Πανμομβριακό Ριόλου (Γ΄ Εθνική) και Δόξα Νέας Μανολάδας. Ικανότατος φορ με αίσθηση του γκολ, αλλά και πολύ άτυχος με συνεχείς τραυματισμούς στην καριέρα του. Εξίσου σημαντική προσθήκη, είναι αυτή του Διαμαντή Παναγόπουλου, ενός “παιδιού” του Αλέξη Γαλάνη, ο οποίος τον ανέδειξε με τη φανέλα του Αχιλλέα Νεοχωρίου, πριν κάνει το άλμα στην καριέρα του για τη Δόξα Νέας Μανολάδας. Ο Παναγόπουλος έχει κάνει σπουδαίες χρονιές με τη φανέλα του Ηλειακού Βαρθολομιού και είναι ένας μέσος που συνδυάζει την ποιότητα και τη φαντασία, με την άριστη τεχνική κατάρτιση.\nΟι τρεις ποδοσφαιριστές, έφτασαν πριν λίγο στα γραφεία της Νίκης στο γήπεδο του Τραγανού και αφού υπέγραψαν την αίτηση μετοβολών τους, φωτογραφήθηκαν με τον Πρόεδρο του συλλόγου Γιάννη Καραμπίνη. Η Νίκη Τραγανού, η οποία την ερχόμενη Πέμπτη αρχίζει την προετοιμασία της για τη νέα σεζόν, με 22 ποδοσφαιριστές στο δυναμικό της, προχώρησε και στην επίσημη ανακοίνωση των τριών μετεγγραφικών αποκτημάτων της:\n“Η Νίκη Τραγανού ανακοινώνει την απόκτηση των Ψυχογιού Χρήστου, τερματοφύλακα ο οποίος επιστρέφει μετά από τρία χρόνια στην ομάδα μας και των μεσοεπιθετικων Διαμαντή Παναγόπουλο και Θανάση Καλογερόπουλο, οι οποίοι έμειναν ελεύθεροι από την Δόξα Ν. Μανολάδας και μεταγραφηκαν στην ομαδα μας. Τους καλωσορίζουμε στην Νίκη Τραγανού και τους ευχόμαστε υγεία, δύναμη και πολλές επιτυχίες“.


Υγραέριο: Το ξανασκέφτονται οι εταιρείες, θύμωσε ο δήμος Λάρνακας\nΒΑΣΟΣ ΒΑΣΟΥ, 02/07/2020 (τελευταία ενημέρωση 11:09)\nΈτοιμος για λήψη δυναμικών μέτρων αντίδρασης εμφανίζεται ο Δήμος Λάρνακας, σε περίπτωση που δεν εξευρεθεί μέσα στις επόμενες μέρες λύση στο πρόβλημα που έχει προκύψει μεταξύ εταιρειών υγραερίου και Αρχής Λιμένων Κύπρου, ως προς τον τρόπο εκφόρτωσης του υγραερίου από τα πλοία στις νέες εγκαταστάσεις που κατασκευάζονται στο Βασιλικό.\nΌπως έγινε γνωστό, τις προσεχείς μέρες αναμένεται συνάντηση της Αρχής Λιμένων με τις εταιρείες υγραερίου, ενώ το θέμα θα συζητηθεί σύντομα και στην αρμόδια κοινοβουλευτική επιτροπή σε μια ύστατη προσπάθεια να εξευρεθεί λύση στο πρόβλημα. Σε αντίθεση περίπτωση ο δήμαρχος Ανδρέας Βύρας δήλωσε ότι θα συνέλθει εκτάκτως το δημοτικό συμβούλιο για ν’ αποφασίσει σειρά μέτρων. Ο Δήμος Λάρνακας απαιτεί όπως οι εταιρείες υγραερίου και η Αρχή Λιμένων Κύπρου καταλήξουν σε λύση αναφορικά με τη διαφωνία που υπάρχει για την εκφόρτωση του υγραερίου από τα πλοία στις εγκαταστάσεις του Βασιλικού, διαφωνία που τη δεδομένη στιγμή αποτελεί το μεγαλύτερο αγκάθι στην τεράστια προσπάθεια που καταβάλλεται εδώ και χρόνια για μετακίνηση των οχληρών κι επικίνδυνων εγκαταστάσεων από τα παράλια της Λάρνακας, οι οποίες βρίσκονται σε κοντινή απόσταση από ξενοδοχεία, σπίτια και σχολεία.\nΟι εταιρείες υγραερίου υποστηρίζουν ότι τα πλοία μεταφοράς υγραερίου θα πρέπει να εισέρχονται στο λιμάνι Βασιλικού για σκοπούς εκφόρτωσης, ενώ η Αρχή Λιμένων υποστηρίζει ότι τα πλοία δεν μπορούν να εισέρχονται στο λιμάνι, προτείνοντας παράλληλα άλλες λύσεις. Βέβαια, η κάθε λύση που αντιπροτείνεται έχει το κόστος της, εξού και υπάρχει έντονη διαφωνία η οποία, ωστόσο, θα πρέπει να επιλυθεί το συντομότερο για το καλό της Λάρνακας.\nΉδη, μια εταιρεία υγραερίου, τα ΕΛ.ΠΕ. (Ελληνικά Πετρέλαια), ανακοίνωσε πως δεν πρόκειται να ξεκινήσει εργασίες για τις νέες της εγκαταστάσεις στο Βασιλικό εάν πρώτα δεν επιλυθεί το υπό αναφορά θέμα. Ο Δήμαρχος Λάρνακας χαρακτήρισε «σοβαρή οπισθοδρόμηση» το πρόβλημα αυτό σε σχέση με τις προσπάθειες που γίνονται για μετακίνηση των εγκαταστάσεων υγραερίου.\nΗ ΚΕΔΙΠΕΣ εξετάζει την πώληση δανείων ύψους 1,1 δις. ευρώΗ Βρετανία θα πάψει να επιβάλλει καραντίνα σε ταξιδιώτες από 75 χώρες


Αύξηση πιθανοτήτων επιτυχίας εξωσωματικής με τη μέγιστη ασφάλεια - ΓΥΝΑΙΚΟΛΟΓΟΣ - ΜΑΙΕΥΤΗΡΑΣ | ΛΑΜΠΟΣ ΓΕΩΡΓΙΟΣ\nΤα τελευταία χρόνια έχουν γίνει μεγάλα βήματα προόδου στον τομέα της Υποβοηθούμενης Αναπαραγωγής, τόσο αναφορικά με τις γνώσεις μας στον συγκεκριμένο τομέα όσο και με τις τεχνολογικές εξελίξεις, κυρίως στο θέμα των εργαστηρίων. Η βασική, όμως, αρχή παραμένει η διέγερση των ωοθηκών με την χρήση κάποιων ουσιών που λέγονται γοναδοτροπίνες και GnRH ανάλογα (αγωνιστές ή ανταγωνιστές) μέσα από συγκεκριμένα πρωτόκολλα (πρωτόκολλα αγωνιστών ή ανταγωνιστών αντίστοιχα) με στόχο την λήψη ωαρίων που στο εργαστήριο θα γονιμοποιηθούν σε έμβρυα (με την χρήση σπέρματος) και τα οποία θα μεταφερθούν στη μήτρα με τη διαδικασία της εμβρυομεταφοράς.\nΜικρότερος αριθμός ωαρίων σημαίνει λιγότερα έμβρυα στο εργαστήριο (καθώς δεν θα γονιμοποιηθούν όλα τα ωάρια) και άρα μικρότερη δυνατότητα επιλογής των προς μεταφορά εμβρύων. Πράγματι, η επιτυχία της εξωσωματικής είναι ευθέως ανάλογη του αριθμού των ωαρίων που κατά την ωοληψία λαμβάνονται. H υπέρμετρη, βέβαια, διέγερση της ωοθήκης με ανεύρεση υπερβολικά υψηλής τιμής της ορμόνης οιστραδιόλη (Ε2) κατά την ωοληψία, όπως και η λήψη περισσότερων των 20 ωαρίων κατά την διάρκειά της, μπορεί να γίνει επικίνδυνη καθώς εγκυμονεί την ύπαρξη ενός συνδρόμου γνωστού σαν σύνδρομο υπερδιέγερσης ωοθηκών (OHSS). Εάν διαπιστωθεί η ύπαρξη του συνδρόμου αυτού, η εμβρυομεταφορά πρέπει να αναβληθεί και τα γονιμοποιημένα ωάρια να καταψυχθούν για μελλοντική χρήση, καθώς η κατάσταση αυτή είναι δυνητικά απειλητική για τη ζωή της γυναίκας.\nΤο ζητούμενο λοιπόν δεν είναι η αλόγιστη διέγερση των ωοθηκών. Το ζητούμενο πρέπει πάντα να είναι η διέγερση των ωοθηκών στον βαθμό που θα μας επιτρέψει να έχουμε την καλύτερη δυνατή λήψη ωαρίων (eggs pick up) χωρίς αυτό να γίνει απειλητικό για την ζωή της γυναίκας (κυρίως μέσω της εμφάνισης υπερδιέγερσης- OHSS). Τα πρωτόκολλα (και οι δόσεις) εν προκειμένω που θα επιλεγούν πρέπει να είναι τα κατάλληλα ώστε να έχουμε το υψηλότερο δυνατόν, ασφαλές αποτέλεσμα. Πρέπει να πάρουμε, με άλλα λόγια όσα περισσότερα ωάρια μπορούμε χωρίς να δημιουργήσουμε σύνδρομο υπερδιέγερσης. Στην πραγματικότητα πρέπει, αν θέλουμε να αυξήσουμε τα ποσοστά επιτυχίας των εξωσωματικών (ελαχιστοποιώντας τους κινδύνους), να μπορούμε να εκτιμήσουμε την αντίδραση της ωοθήκης στην διέγερσή της πριν αυτή ξεκινήσει, επιλέγοντας έτσι το καταλληλότερο δυνατό πρωτόκολλο.\nΗ δυσκολότερη κατάσταση είναι η ύπαρξη των λεγόμενων ΄΄φτωχών απαντητριών¨ (poor responders), δηλαδή η ύπαρξη ωοθηκών οι οποίες δεν θα απαντήσουν στην συνήθη ωοθηκική διέγερση. Σε διάφορες μελέτες αναφέρονται σε ποσοστά από 9- 24 % του συνόλου των κύκλων με αυξητικές τάσεις την τελευταία δεκαετία. Οι γυναίκες αυτές έχουν μικρότερο αριθμό ωαρίων κατά την ωοληψία, μικρότερο αριθμό εμβρύων που δημιουργούνται και συνεπώς εμβρύων που μεταφέρονται και μοιραία πολύ μικρότερα ποσοστά επιτυχίας από τον υπόλοιπο πληθυσμό. Μπορούμε άραγε να προβλέψουμε τις poor responders έτσι ώστε να εφαρμόσουμε ένα κατάλληλα φτιαγμένο για αυτές πρωτόκολλο και τελικά να ανεβάσουμε τα ποσοστά επιτυχίας τους?\nΗ ηλικία είναι ο πιο σημαντικός ανεξάρτητος παράγοντας αλλά δεν μπορεί να είναι ο μόνος. Χρειαζόμαστε κάποιους παράγοντες που θα μας καταδείξουν το δυναμικό της ωοθήκης. Ο πιο συχνά χρησιμοποιούμενος βιοχημικός παράγοντας είναι η ορμόνη FSH. Παρά την μεγάλη της χρήση έχει φανεί ότι η χρησιμότητά της είναι κυρίως σε πολύ υψηλές τιμές (>15- 20 mIU/ml) καθώς η FSH αρχίζει να ανεβαίνει ήδη τουλάχιστον μια δεκαετία πριν την εμμηνόπαυση. Ετσι, τιμές ανώτερες των φυσιολογικών αλλά μικρότερες από 15 δεν είναι ιδανικές για την μέτρηση του δυναμικού της ωοθήκης προ της διέγερσης. Για να μετρήσουμε κάτι τέτοιο έχουμε 2 τρόπους.\nΟ πρώτος είναι η μέτρηση των μικρών ωοθυλακίων με άντρο υπερηχογραφικά στην 1η ημέρα της Ε.Ρ. (AFC). Η εξωσωματική δεν μπορεί να ΔΗΜΙΟΥΡΓΗΣΕΙ ωάρια αλλά να διεγείρει την ανάπτυξη των ήδη υπαρχόντων. Από την πληθώρα των ωαρίων που η ωοθήκη διαθέτει, κάποια επιλέγονται (ή σωστότερα στρατολογούνται) την 1η ημέρα του κύκλου, για να αναπτυχθούν έτσι και αλλιώς. Αυτό που θα φτάσει πρώτο σε ένα κρίσιμο μέγεθος (το λεγόμενο κυρίαρχο ωοθυλάκιο) θα ραγεί, δίδοντας την ωορρηξία, με την απελευθέρωση ενός (σε κάθε κύκλο) ωαρίου.\nΜια ωοθήκη που έχει χαμηλό δυναμικό θα έχει μικρό αριθμό τέτοιων ωαρίων (AFC), άρα η διέγερση ούτως ή άλλως δεν θα οδηγήσει στην ωρίμανση πολλών ωαρίων. Επειδή ο αριθμός AFC δεν είναι σταθερός σε κάθε κύκλο, μπορούμε να ακυρώσουμε ένα κύκλο με χαμηλό AFC (σε υπέρηχο που θα γίνει στην αρχή του κύκλου) και να επιχειρήσουμε διέγερση σε ένα κύκλο με υψηλότερο αρχικά AFC. Mε την ίδια αποτελεσματικότητα, θα πάρουμε αυτόματα περισσότερα ωάρια.\nΗ ΑΜΗ θα μπορούσε κάποιος να πει ότι είναι η ιδανική εξέταση για να μας δείξει το δυναμικό της ωοθήκης. Τι θα μπορούσε πάντως να μας δείξει καλύτερα το δυναμικό αυτό, από την ίδια την απάντηση της ωοθήκης στην (κατάλληλη) διέγερση?\nΕιδικοί από όλον τον κόσμο συγκεντρώθηκαν στην Μπολόνια της Ιταλίας στα πλαίσια παγκόσμιου φόρουμ για τις γυναίκες με φτωχή ωοθηκική διέγερση, δηλ τις poor responders.Σύμφωνα με τα συμπεράσματα του Συνεδρίου, poor responders μπορούν να θεωρηθούν οι γυναίκες που έχουν 2 από τα ακόλουθα 3 κριτήρια:\n1) Προηγούμενο ιστορικό φτωχής ωοθηκικής απάντησης (< 4 ωάρια κατά την ωοληψία) σε κύκλο με επαρκή διέγερση,\n2) AFC <5-7 ωάρια στην αρχή του κύκλου ή/και AMH <0.5-1.1 ng/ml\n3) Γυναίκα ηλικίας > 40 ετών ή μικρότερης ηλικίας που παρουσιάζει οποιονδήποτε παράγοντα κινδύνου για φτωχή ωοθηκική απάντηση, με κυριότερους παράγοντες, την ύπαρξη αυτοάνοσου νοσάματος, το ιστορικό χειρουργείου στην ωοθήκη, το ιστορικό γενετικών νοσημάτων ή γυναίκα που έχει υποβληθεί σε χημειοθεραπεία ή ακτινοθεραπεία.\n(Ευχαριστώ το εβδομαδιαίο περιοδικό CIAO για την παρουσίαση)\nΠερισσότερα από το CIAO εδώ...


Marketing Week - The Newtons Laboratory: «Η αγορά μας έχει ανάγκη από δομικές μεταβολές»\nThe Newtons Laboratory: «Η αγορά μας έχει ανάγκη από δομικές μεταβολές»\n11 Απριλίου 2018 | 09:16\tΓράφει η\tΚατερίνα Πολυμερίδου\tTopics: Advertising,Συνεντεύξεις / Πρόσωπα\nΣηκώνοντας την υπέρτατη και τιμητική διάκριση του Agency of The Year στα φετινά Ermis Awards, η The Newtons Laboratory επέλεξε να δει την αναγνώριση αυτή υπό το πρίσμα των ευθυνών που δημιουργεί ο ρόλος του «πρώτου» έναντι της αγοράς. Εξάλλου, η «αληθινή δημιουργικότητα» που οδηγεί σε διακρίσεις, δεν μπορεί παρά να αφορά και στον δημόσιο διάλογο για τις δομικές μεταβολές που η αγορά έχει ανάγκη.\nΓια δεύτερη φορά στην μόλις εφτάχρονη ιστορία της, η The Newtons Laboratory, το agency που γεννήθηκε μέσα στα πιο σκληρά χρόνια της κρίσης, αναδείχθηκε Agency of The Year στα Ermis Awards. Όπως επισημαίνουν τα στελέχη της εταιρείας, ιδιαίτερη σημασία έχει το γεγονός ότι η διάκριση αυτή στηρίζεται σε μια ευρύτερη γκάμα ιδεών και προτάσεων για τη μεγάλη πλειοψηφία των πελατών της και όχι σε μια μόνο μεγάλη καμπάνια. Στη συζήτηση που ακολουθεί, ανιχνεύουμε το δημιουργικό στίγμα της εταιρείας αναζητώντας τόσο τη δημιουργική φιλοσοφία της, όσο και τη στάση ευθύνης έναντι της αγοράς που επέλεξε να εκφράσει, ως η Εταιρεία Επικοινωνίας της Χρονιάς.\nMW: Η The Newtons Laboratory ανακηρύχθηκε Agency of The Year στα φετινά Ermis Awards. Πριν περάσουμε στη σημασία που έχει για εσάς η διάκριση, θα ήθελα να σταθούμε στην επιστολή σας για τον θεσμό, που βγάλατε αμέσως μετά την ολοκλήρωση του Φεστιβάλ. Κατ’ αρχάς, γιατί επιλέξατε τη συγκεκριμένη χρονική στιγμή για να διατυπώσετε τις σκέψεις σας για το θεσμό; Προφανώς δεν το αποφασίσατε μετά την τελετή απονομής.\nΟι προβληματισμοί μας γύρω από το συγκεκριμένο θεσμό είναι γνωστοί, καθώς συμμετέχουμε και εμείς σε αυτήν την άτυπη συζήτηση που πραγματοποιείται στον κλάδο μας εδώ και αρκετά χρόνια. Τώρα θεωρήσαμε ότι ήρθε η κατάλληλη στιγμή για να γίνει και ανοιχτά ο διάλογος αυτός, ώστε όλοι μαζί, με τις δυνάμεις του και από τη θέση του ο καθένας, να προχωρήσουμε το θεσμό ένα βήμα παραπέρα. Ελπίζουμε το γεγονός της ανάδειξής μας σε Agency of The Year να βοηθήσει ώστε η άποψή μας να ακουστεί ακόμα περισσότερο και παράλληλα να ανοίξει ο διάλογος για την επόμενη μέρα των βραβείων.\nΠρόκειται για μια κίνηση που σίγουρα προκάλεσε αίσθηση. Θεωρείτε ότι η εταιρεία που κερδίζει την υπέρτατη διάκριση των Ermis, έχει κάποια ευθύνη απέναντι στην αγορά και σε τι συνίσταται αυτή;\nΌλοι μας έχουμε ευθύνες για την πορεία του κλάδου που υπηρετούμε, μικρές ή μεγάλες, ανάλογα με τη θέση του καθενός, τις δυνάμεις του και την ιστορία του. Εμείς πιστεύουμε ότι οι αλλαγές στην αγορά, τόσο σε εθνικό, όσο και σε διεθνές επίπεδο, επιβάλλουν σημαντικές δομικές μεταβολές και στον τρόπο που πραγματοποιείται η διαφήμιση αλλά και γενικότερα στην επικοινωνία των brands με το κοινό. Είναι πλέον σαφές ότι αν η διαφημιστική αγορά δεν καταφέρει να παρακολουθήσει τις εξελίξεις αυτές, και να κινηθεί ανάλογα, τότε κινδυνεύει να καταστεί παρωχημένη.\nΤα Ermis περιλαμβάνουν πολλές διαφορετικές κατηγορίες στις οποίες μπορεί μια εταιρεία να υποβάλει ένα έργο, αυξάνοντας τις πιθανότητές της για βράβευση αλλά και το κόστος συμμετοχών της. Πώς πιστεύετε ότι θα μπορούσε να αντιμετωπισθεί το φαινόμενο αυτό;\nΌπως γνωρίζουμε όλοι οι εμπλεκόμενοι στην επικοινωνία, υπάρχει μια διεθνής τάση για κριτική επαναπροσέγγιση ανάλογων θεσμών. Ενώ, στον προβληματισμό που αναπτύσσεται περιλαμβάνεται και μια διαδικασία επαναπροσδιορισμού των διάφορων κατηγοριών. Ίσως έχει έρθει η ώρα να επανεξετάσουμε κι εμείς τις κατηγορίες του διαγωνισμού, αλλά αυτό μπορεί να πραγματοποιηθεί μόνο μέσα στο πλαίσιο της ευρύτερης συζήτησης για το θεσμό και το μέλλον του.\nΚάνετε επίσης λόγο για «ασυνέπεια» από χρονιά σε χρονιά ως προς τα δημιουργικά κριτήρια, κάτι που, όπως λέτε, δημιουργεί το λιγότερο σύγχυση. Δεν είναι όμως η εμπορική επικοινωνία κάτι «ζωντανό», που αλλάζει και εξελίσσεται; Δεν θα πρέπει και ο διαγωνισμός να προσαρμόζεται ανάλογα;\nΑκριβώς. Η επικοινωνία είναι μια δυναμική και διαρκώς εξελισσόμενη διαδικασία, που ειδικά στις μέρες μας μεταβάλλεται ραγδαία και προφανώς ένας σχετικός διαγωνισμός οφείλει να προσαρμόζεται ανάλογα. Παράλληλα όμως, το κύριο χαρακτηριστικό γνώρισμα οποιασδήποτε «αναμέτρησης», οποιασδήποτε θεσμικά οργανωμένης αξιολόγησης, είναι η ύπαρξη κάποιων διαχρονικά σταθερών και κοινά αποδεκτών προδιαγραφών και κριτηρίων. Αν δεν υπάρχουν αυτά τα σταθερά σημεία αναφοράς, τότε δεν μπορεί να υπάρξει και καμία ουσιαστική εξέλιξη γύρω από αυτά, καμία δημιουργία που να κινείται πέρα από αυτά.\nΠοιο ήταν το feedback που πήρατε τόσο από την αγορά, όσο και από την ίδια την ΕΔΕΕ για την επιστολή σας; Πιστεύετε ότι ανοίξατε το γόνιμο διάλογο που θέλατε;\nΗ αλήθεια είναι ότι η επιστολή μας αυτή τελικά συζητήθηκε πολύ. Συζητήθηκε μεταξύ πελατών, συνεργατών και συναδέλφων. Είναι πραγματικά πολλοί αυτοί που επικοινώνησαν μαζί μας προκειμένου να δηλώσουν ότι συμμερίζονται τις θέσεις μας, να εκφράσουν την υποστήριξή τους ή να επισημάνουν τις δικές τους γνώμες και απόψεις. Γίναμε αποδέκτες πολλών ιδιαίτερα θετικών σχολίων, ακόμα και από πλευρές που δεν το περιμέναμε. Το γεγονός ότι η ανταπόκριση ήταν τόσο υψηλή νομίζουμε ότι σηματοδοτεί ακριβώς τον προβληματισμό της αγοράς και την ανάγκη του κλάδου μας να βρει ο διαγωνισμός έναν σαφή ρόλο και χαρακτήρα, ώστε να μπορέσει να έχει προοπτική και λόγο ύπαρξης στο μέλλον.\nΥπό το πρίσμα των όσων συζητήσαμε πιο πάνω, πώς αξιολογείτε τη διάκρισή σας με τον τίτλο του Agency of The Year;\nΣε κάθε περίπτωση είναι σημαντική η τιμή και μεγάλη η χαρά. Είναι σημαντική η τιμή να είσαι «πρώτος μεταξύ ίσων» σε έναν κλάδο που κοπιάζουν όλοι τόσο πολύ για να ανταπεξέλθουν στις απαιτήσεις της σημερινής εποχής. Είναι μεγάλη η χαρά, γιατί μέσα και από τέτοιες στιγμές επιβραβεύεται η προσπάθεια μιας ιδιαίτερα κοπιαστικής, αλλά και πολύ δημιουργικής χρονιάς για τους ανθρώπους της The Newtons Laboratory.\nΗ The Newtons Laboratory γεννήθηκε το 2011, στην αρχή της πιο σκληρής κρίσης, και μέσα σε 7 χρόνια έχει εξελιχθεί σε έναν από τους πιο δυνατούς παίκτες της αγοράς. Σε ποιους παράγοντες αποδίδετε αυτήν την επιτυχημένη πορεία;\nΗ The Newtons Laboratory προσπάθησε από την πρώτη στιγμή να στηρίξει τους πελάτες της, με αληθινή δημιουργικότητα σε όλα τα επίπεδα, με γερή στρατηγική σκέψη, με καθαρό μυαλό, με επιμονή και με τόλμη. Προσπαθούμε διαρκώς να προωθούμε τις ιδέες που θα κάνουν τη διαφορά, όλοι μας, ο καθένας από το ρόλο του. Στην προσπάθειά μας αυτή όμως, ίσως ο σημαντικότερος παράγοντας επιτυχίας να είναι η ιδιαίτερη σχέση που αναπτύξαμε με τους πελάτες μας. Μέσα από τη δουλειά μας καταφέραμε να μας εμπιστευτούν, σε αυτήν την πολύ δύσκολη χρονική συγκυρία, ώστε να αντιμετωπίσουμε μαζί κάθε μικρή και μεγάλη πρόκληση.\nΤι δηλώνει τελικά ο τίτλος του Agency of The Year για το δημιουργικό «στίγμα» της The Newtons Laboratory, όπως αυτό προκύπτει από όλο το εύρος των έργων σας που διακρίθηκαν;\nΤο σημαντικό για εμάς είναι ότι αυτή η διάκριση στηρίζεται σχεδόν στο σύνολο της δουλειάς μας, και όχι μόνο σε μια μεγάλη καμπάνια. Είναι αποτέλεσμα μιας ευρύτερης γκάμας ιδεών και δημιουργικών προτάσεων, που κάλυπταν τη μεγάλη πλειοψηφία των πελατών μας, κάτι που αποτελεί και τον πάγιο στόχο μας. Η προσπάθεια μας είναι πάντα να αναζητούμε την καινοτόμο δημιουργικότητα και παράλληλα να εξυπηρετούμε τις ανάγκες των πελατών μας, να φέρνουμε value στα brands που μας εμπιστεύονται. Κινούμαστε στο μέλλον, διερευνώντας δημιουργικούς χώρους που δεν έχουμε ακόμα αγγίξει, και νέες παγκόσμιες τάσεις που πρέπει να εντάξουμε στη δουλειά μας.\n- Είναι σημαντική τιμή να είσαι «πρώτος μεταξύ ίσων» σε έναν κλάδο που κοπιάζουν όλοι τόσο πολύ για να ανταπεξέλθουν στις απαιτήσεις της εποχής\n- Η The Newtons Laboratory από την πρώτη στιγμή προσπάθησε να στηρίξει τους πελάτες της με αληθινή δημιουργικότητα και γερή στρατηγική σκέψη\n- Έχει σημασία ότι η διάκριση στηρίζεται σχεδόν στο σύνολο της δουλειάς μας, και όχι μόνο σε μια μεγάλη καμπάνια\n- Κινούμαστε στο μέλλον, διερευνώντας νέους δημιουργικούς χώρους και παγκόσμιες τάσεις που πρέπει να εντάξουμε στη δουλειά μας\n- Οφείλουμε όλοι, με τις δυνάμεις του και από τη θέση του ο καθένας, να προχωρήσουμε το θεσμό των Ermis ένα βήμα παραπέρα\n- Πιστεύουμε ότι οι αλλαγές στην αγορά επιβάλλουν σημαντικές δομικές μεταβολές στον τρόπο που πραγματοποιείται η διαφήμιση\n- Η επιστολή μας είχε απήχηση. Γίναμε αποδέκτες πολλών σχολίων, ακόμα και από πλευρές που δεν το περιμέναμε\nΔΗΜΙΟΥΡΓΙΚΟΤΗΤΑ ΓΙΑ ΚΑΘΕ BRAND\nΜε 30 βραβεία συνολικά –μεταξύ των οποίων 3 Grand Ermis και το Integrated Campaign-, η The Newtons Laboratory αναδείχθηκε Agency of The Year διακρινόμενη για δημιουργικές ιδέες και προτάσεις που κάλυψαν ένα μεγάλο εύρος πελατών της. Οι κυριότερες διακρίσεις είναι οι εξής:\nΔιάκριση Τίτλος Έργου Διαφηµιζόµενος\nErmis Integrated Campaign Award «Δύο Μπούφοι» Winbank, Τράπεζα Πειραιώς\nGrand Ermis / Ermis Ad /Εκστρατείες «Δύο Μπούφοι» Winbank, Τράπεζα Πειραιώς\nGrand Ermis /Ermis Ad /Ραδιοφωνικά Μηνύµατα «Πλυντήριο Πιάτων, Πλυντήριο Ρούχων, Φούρνος» Siemens Οικιακές Συσκευές\nGrand Ermis / Ermis Ad / Υπαίθριες Διαφηµίσεις Κεράσια στο Attica Σκρατς super µαγικά κεράσια, ΟΠΑΠ\nErmis Gold /Ermis Ad / Διαφηµιστικές Ταινίες «Τύψεις» Πάµε Στοίχηµα, ΟΠΑΠ\nErmis Gold /Ermis Ad / Διαφηµιστικές Ταινίες «F2G Flame» Wind\nErmis Gold /Ermis Ad / Εκστρατείες «F2G Flame» Wind\nErmis Gold / Ermis Ad /Υπαίθριες Διαφηµίσεις «Το πρώτο βήµα» Κέντρο Ζωής\nMarketing Week (T. 1536)


Κοροναϊός : Εντυπωσιακή η διαφορά βορρά – νότου στα κρούσματα στην Ελλάδα | in.gr\nΚοροναϊός : Εντυπωσιακή η διαφορά βορρά – νότου στα κρούσματα στην Ελλάδα\nΤην εντυπωσιακή διαφορά μεταξύ βόρειου και νότιου τμήματος της χώρας στη διασπορά του κοροναϊού αποτυπώνει ο νέος χάρτης του ΕΟΔΥ με το επιδημιολογικό φορτίο όλων των περιοχών από τις αρχές της πανδημίας τον περασμένο Μάρτιο.\nΣε αυτόν τον χάρτη διαπιστώνεται –όπως έχει προκύψει κι από πίνακες που έχει παρουσιάσει το τελευταίο χρονικό διάστημα «Το Βήμα»- σχεδόν η μονομερής επιβάρυνση με κοροναϊό σχεδόν όλων των νομών στην βόρειο Ελλάδα.\nΕνδεικτικά είναι, δε, τα όσα είπε ο υπουργός Υγείας, Βασίλης Κικίλιας, κατά τη διάρκεια της σημερινής ενημέρωσης. Όπως τόνισε ο υπουργός Υγείας, ένας στους τρεις κατοίκους της Θεσσαλονίκης που υποβάλλονται σε τεστ βρίσκονται θετικοί στον κοροναϊό. Όπως υπογράμμισε, η διασπορά στη συμπρωτεύουσα «είναι τεράστια».\nΕνδεικτικά, δε, είναι και τα στοιχεία της διασποράς του ιού στη χώρα μας, που έδωσε σήμερα στη δημοσιότητα ο ΕΟΔΥ. Σύμφωνα με αυτά από τα 2.384 κρούσματα που ανακοίνωσε ο Εθνικός Οργανισμός Δημόσιας Υγείας το τελευταίο 24ωρο, τα 652 καταγράφονται στην Θεσσαλονίκη.\nΑπό την άλλη πλευρά, σε συναγερμό βρίσκεται και η Αττική με 588 κρούσματα.\nΣύμφωνα, δε, με τη σημερινή αναφορά του αρμόδιου Οργανισμού, οι διασωληνωμένοι ασθενείς στις ΜΕΘ, ειδικότερα, ανέρχονται σε 263, αριθμό που αποτελεί νέο ρεκόρ. Σημειώνεται πως η διάμεση ηλικία τους είναι τα 66 έτη, καθώς και ότι 71 (27.0%) είναι γυναίκες και οι υπόλοιποι άνδρες. Προστίθεται πως τo 86.3%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω.\nΤέλος, είχαμε 41 ακόμα καταγεγραμμένους θανάτους και 866 θανάτους συνολικά στη χώρα. 351 (40.5%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 79 έτη και το 96.5% είχε κάποιο υποκείμενο νόσημα ή/και ηλικία 70 ετών και άνω.\nΑπό τον σχετικό πίνακα της έκθεσης του ΕΟΔΥ (βλ. παρακάτω), προκύπτει δε πως 4 εκ των διασωληνωμένων ανήκουν στις ηλικίες 18 – 39 ετών.\nΑκόμη 111 ασθενείς σε μηχανική υποστήριξη προέρχονται από την ομάδα των ηλικιών 40 – 64.\nΣχετικά άρθρα: ➤ Κοροναϊός : Θερίζει η πανδημία την Ιταλία – Στις 35.098 τα κρούσματα ➤ Κοροναϊός : Επείγουσα έγκριση στις ΗΠΑ για το αντίσωμα της Eli Lilly ➤ Κοροναϊός : «Κάτω από τις συνήθεις η τιμή του εμβολίου» λέει η BioNTech\n27/11/2020 | 05:46\nΚόσμος Τι θα κάνει Μπάιντεν με τον Ερντογάν: Ερχεται σύγκρουση ή συμφιλίωση ΗΠΑ με Τουρκία; 8 λεπτά πριν\nΆποψη Η δύσκολη μάχη της εργασίας 9 λεπτά πριν


Θα ανακοινώσει σύντομα τις οριστικές αποφάσεις του ο κ. Φώτης Χατζηδιάκος για τις εκλογές - Δημοκρατική της Ρόδου\nΘα ανακοινώσει σύντομα τις οριστικές αποφάσεις του ο κ. Φώτης Χατζηδιάκος για τις εκλογές\n«Τις αποφάσεις για την συμμετοχή μου ή μη στις εκλογές της τοπικής αυτοδιοίκησης θα τις παρουσιάσω στην συνεδρίαση της παρατάξεώς μας και στον απολογισμό της Περιφέρειας».\nΑυτό δήλωσε χθες, ομιλώντας στους δημοσιογράφους, ο αντιπεριφερειάρχης κ. Φώτης Χατζηδιάκος με αφορμή και τις νεότερες πληροφορίες που τον θέλουν να μην είναι υποψήφιος για την Περιφέρεια Νοτίου Αιγαίου.\n«Μέσα στο τριήμερο από τις 24 έως τις 26 Ιανουαρίου θα συνέλθει η παράταξή μας. Εκεί θα διαμορφωθούν οι συνθήκες που θα επιτρέψουν στον κάθε περιφερειακό σύμβουλο να ανακοινώσει τις αποφάσεις και τους στόχους του. Οι πολίτες έχουν άλλα προβλήματα τα οποία δεν έχουν σχέση με αυτά τα θέματα. Μακάρι οι εκλογές της Τοπικής Αυτοδιοίκησης να μην διεξάγονταν τον Μάιο. Το λέω αυτό γιατί μένουν ακόμη να γίνουν πολλά και είναι σε εξέλιξη οι προσπάθειες για την ένταξη έργων σε ευρωπαϊκά προγράμματα», δήλωσε ο κ. Φώτης Χατζηδιάκος.\n«Ο νόμος του Καλλικράτη είναι σε ισχύ. Σύμφωνα με αυτόν θα πρέπει να πορευτούν όσοι θέλουν να ασχοληθούν με την Περιφέρεια. Την όποια σκέψη μου θα την παρουσιάσω πρώτα στους συναδέλφους μου και μετά θα προβώ σε ανακοινώσεις», δήλωσε ο κ. Φώτης Χατζηδιάκος.\nΟ αντιπεριφερειάρχης Δωδεκανήσου αναφέρθηκε και στον απολογισμό της Περιφέρειας, που θα γίνει στις 26 Ιανουαρίου.\n«Έχοντας την ευθύνη για συγκεκριμένους τομείς στη συνεδρίαση της εκτελεστικής επιτροπής, αναφέρθηκα σε δράσεις που υλοποιήθηκαν το έτος 2013 και έδωσα στοιχεία για τα έργα τα οποία δρομολογήθηκαν. Δεν είχαμε προβλήματα χρηματοδότησης. Στον απολογισμό είμαστε υποχρεωμένοι να αναφέρουμε και ποια έργα δεν προχώρησαν. Το σχέδιο του απολογισμού θα αναρτηθεί στην ιστοσελίδα της Περιφέρειας. Επιδιώκουμε να υλοποιήσουμε τους στόχους που έχουμε βάλει. Δεν μπορούμε όμως να αναπληρώσουμε το κενό που δημιουργεί η υποστελέχωση. Σήμερα υπέγραψα αποφάσεις για τη συνταξιοδότηση πέντε υπαλλήλων», δήλωσε ο κ. Χατζηδιάκος.\n«Σε γενικές γραμμές έκλεισε με θετικό πρόσημο το έτος 2013 για την Περιφέρεια. Εξαίρεση αποτελούν η καταστροφική φωτιά που έκαψε χιλιάδες στρέμματα το καλοκαίρι στο νησί μας και οι φονικές πλημμύρες του περασμένου Νοεμβρίου. Μετά τις προσπάθειες που έγιναν εξασφαλίστηκαν τα χρήματα για την κατασκευή των αντιπλημμυρικών έργων. Θεωρώ πως είναι θετικό το γεγονός ότι τα αντανακλαστικά της Περιφέρειας λειτούργησαν», τόνισε ο αντιπεριφερειάρχης.\nΣε ερώτηση σχετικά με τις καταγγελίες που δείχνουν πως ανθεί το φαινόμενο της παράνομης βόσκησης στις εκτάσεις που έχουν καεί από τις πυρκαγιές, ο κ. Χατζηδιάκος δήλωσε, πως το θέμα αυτό απασχολεί έντονα την περιφερειακή αρχή.\n«Έχουμε καταγγελίες για βόσκηση ζώων στις καμένες περιοχές. Το θέμα αυτό δεν έχει αντιμετωπιστεί ακόμη. Τελευταία δόθηκε από το κράτος η δυνατότητα σε Δήμους να συγκροτούν κτηνοτροφικές μονάδες για την συγκέντρωση των αδέσποτων ζώων. Στην περιοχή μας δεν λειτούργησε αυτή η δομή. Στη διάθεση του Δήμου Ρόδου έχουμε θέσει χώρο στις εγκαταστάσεις των σφαγείων για την φύλαξη και την σφαγή των ζώων. Έγινε μια προσπάθεια στην αρχή και μετά όλα ατόνισαν. Δεν γνωρίζω για ποιους λόγους έγινε αυτό», δήλωσε ο αντιιπεριφερειάρχης και ανακοίνωσε πως θα γίνει μέσα στο προσεχές χρονικό διάστημα δενδροφύτευση σε περιοχές του νησιού μας που έχουν καεί.\n«Θα κάνουμε δενδροφύτευση. Υπάρχει συγκεκριμένη διάταξη για το θέμα αυτό από το Δασαρχείο», δήλωσε ο κ. Χατζηδιάκος και πρόσθεσε πως βούληση της περιφερειακής αρχής είναι να γίνει η δενδροφύτευση στο τέλος Ιανουαρίου. Οι ειδικοί εκτιμούν όμως πως η δενδροφύτευση είναι καλύτερο να γίνει στις αρχές Φεβρουαρίου.\n«Ζητάμε να γίνει νωρίς η δενδροφύτευση. Έτσι θα έχουν τη δυνατότητα να αναπτυχθούν καλύτερα τα φυτά. Στο φυτώριο υπάρχουν πάρα πολλά δενδρύλλια που μπορούν να δοθούν και σε συλλόγους και φορείς του νησιού για να τα φυτεύσουν σε περιοχές του νησιού μας που έχουν καεί», δήλωσε ο κ. Φώτης Χατζηδιάκος και πρόσθεσε πως δενδρύλλια εστάλησαν από το Φυτώριο της Περιφέρειας τόσο στο Δήμο Καρπάθου όσο και στην κοινότητα Αγαθονησίου.


Τεχνικοί όροι και χαρακτηριστικά οθονών Laptop | pc2help\nΑνανέωση σιλικόνης και καθαρισμός σε Sony Vaio Οθόνες laptop – CCFL Backlight\nAspect ratio (Λόγος Διαστάσεων)\nΗ σχέση μεταξύ πλάτους και ύψους της οθόνης. Όταν μια εικόνα εμφανίζεται σε διαφορετικές οθόνες, το aspect ratio (λόγος διαστάσεων) πρέπει να παραμένει το ίδιο για να αποφευχθεί τυχόν «stretching» («τέντωμα»), είτε σε κάθετη ή οριζόντια κατεύθυνση. Για τα περισσότερα monitor, αυτή η αναλογία είναι 4:3. Ενώ για HDTV, η αναλογία είναι, συνήθως, 16:09.\nΗ μέτρηση της διαφοράς στη ένταση του φωτός ανάμεσα στο φωτεινότερο λευκό pixel και το πιο σκούρο μαύρο pixel.\nFrame rate (Συχνότητα)\nΟ αριθμός των frames ή εικόνων που προβάλλονται ή εμφανίζονται ανά δευτερόλεπτο.\nΕμφανίζει μόνο ένα χρώμα ή πολλαπλές αποχρώσεις ενός χρώματος. Επίσης, αναφέρεται ε μια ασπρόμαυρη οθόνη.\nΣυνδυασμός των λέξεων picture (εικόνα) και element (στοιχείο) (pix-el). Ένα pixel είναι βασικά η μικρότερη προσπελάσιμη μονάδα που εμφανίζεται σε μια οθόνη ή εικόνα.\nPixel defects (Ελαττώματα pixel)\nΥπάρχουν δύο τύποι: dead ή stuck pixel. Ένα dead pixel ορίζεται ως ένα pixel ή ένα σύνολο υπό-pixel που έχει αποτύχει και βρίσκεται μόνιμα σε θέση off. Ένα stuck pixel ορίζεται ως ένα pixel ή υπό-pixel που έχει αποτύχει και βρίσκεται μόνιμα στη θέση on.\nΑναφέρεται στην ποσότητα των pixel που μπορούν να εμφανιστούν σε μια οθόνη LCD.\nScan rate (Συχνότητα Σάρωσης)\nΠόσες φορές ανά δευτερόλεπτο γίνεται δειγματισμός του οπτικού πεδίου κατά την λήψη μιας εικόνας (image capture) ή κατά την εμφάνισή της σε μια συσκευή (display device).\nΤα pixel χωρίζονται σε τρία οριζόντια τμήματα, αυτά ονομάζονται Sub-pixel. Ένα pixel αποτελείται από 3 Sub-pixel, ένα κόκκινο, ένα πράσινο και ένα μπλε.\nSVGA («super video graphics array»)\nΈνα είδος ανάλυσης οθόνης. Αυτή η ανάλυση μετρά 800 x 600, δημιουργώντας ένα 1.33x aspect ratio (Standard).\nSXGA («super extended graphics array»)\nΈνα είδος ανάλυσης οθόνης. Αυτή η ανάλυση μετρά 1280 x 1024 (1.25x aspect ratio, Standard) ή 1280 x 960 (1.33x aspect ratio, Standard).\nSXGA+ («super extended graphics array, plus»)\nΈνα είδος ανάλυσης οθόνης. Αυτή η ανάλυση μετρά 1400 x 1050, δημιουργώντας ένα 1.33x aspect ratio (Standard). Αυτή η ανάλυση είναι κοινή στις 14- και 15- ιντσών οθόνες laptop, και σχετίζεται με τη widescreen, WSXGA+.\nUXGA («ultra extended graphics array»)\nVGA («video graphics array»)\nΈνα είδος ανάλυσης οθόνης. Αυτή η ανάλυση μετρά 640 x 480, δημιουργώντας ένα 1.33x aspect ratio (Standard). Σχετίζεται με την υποδοχή VGA που χρησιμοποιείται σε πολλές εξωτερικές οθόνες διαφόρων αναλύσεων.\nWSVGA ( «wide super video graphics array»)\nΈνα είδος ανάλυσης οθόνης. Αυτή η ανάλυση μετρά 1024 x 600, δημιουργώντας ένα 1.71 x aspect ratio (Wide).\nWSXGA («wide super extended graphics array»)\nΈνα είδος ανάλυσης οθόνης. Αυτή η ανάλυση μετρά 1280 x 854, δημιουργώντας ένα 1.50x aspect ratio (Wide).\nWSXGA+ («wide super extended graphics array, plus»)\nΈνα είδος ανάλυσης οθόνης. Αυτή η ανάλυση μετρά 1680 x 1050, δημιουργώντας ένα 1.60 x aspect ratio (Wide).\nWUXGA («wide ultra extended graphics array»)\nΈνα είδος ανάλυσης οθόνης. Αυτή η ανάλυση μετρά 1920 x 1200, δημιουργώντας ένα 1.60 x aspect ratio (Wide).\nWXGA («wide extended graphics array»)\nΈνα είδος ανάλυσης οθόνης. Αυτή η ανάλυση μετρά 1152 x 768 (1.50x aspect ratio, Wide), 1280 x 768 (1.66x aspect ratio, Wide), 1280 x 800 (1.60x aspect ratio, Wide), or 1366 x 768 (1.78x aspect ratio, Wide).\nWXGA+ («wide extended graphics array, plus,»)\nΈνα είδος ανάλυσης οθόνης. Αυτή η ανάλυση μετρά 1440 x 900, δημιουργώντας ένα 1.60 x aspect ratio (Wide).\nXGA («extended graphics array»)\nΈνα είδος ανάλυσης οθόνης. Αυτή η ανάλυση μετρά 1024 x 768, δημιουργώντας ένα 1.33 x aspect ratio (Standard).\nΕπικοινωνήστε μαζί μας στο 2106036106 ή ενημερωθείτε για τις παρεχόμενες υπηρεσίες σχετικά με οθόνες laptop απο τη νέα μας σελίδα laptopsolutions.gr.\nTagged with: laptop screens • αντικατάσταση οθόνης laptop • οθονες laptop • οθονες λαπτοπ


Ποια είναι τα συμπτώματα του καρκίνου του στομάχου - EnterMessinia.gr\nΤα συμπτώματα του καρκίνου του στομάχου συχνά είναι ασαφή στα πρώτα στάδια ή μπορεί να ανταποκριθούν σε θεραπείες για άλλες συνθήκες κι αυτό να καθυστερήσει ενδεχόμενη διάγνωση.\nΤα συμπτώματα μπορεί να περιλαμβάνουν κόπωση, ναυτία, και μεταβολές στις συνήθειες του εντέρου. Πολλοί καρκίνοι του στομάχου είναι θεραπεύσιμοι και η πρόγνωση για τον ασθενή μπορεί να είναι καλή, αν το πρόβλημα αντιμετωπιστεί έγκαιρα. Οι ασθενείς που αναζητούν φροντίδα για τα συμπτώματα στην γαστρεντερική οδό θα πρέπει να περιγράφουν λεπτομερώς τα συμπτώματα και να παρέχουν όσο το δυνατόν περισσότερες πληροφορίες για το οικογενειακό τους ιστορικό, ώστε να αυξήσουν την πιθανότητα εντοπισμού όσο πιο νωρίς γίνεται.\nΟι άνθρωποι με καρκίνο του στομάχου συχνά παρατηρούν ότι αισθάνονται πιο κουρασμένοι από το συνηθισμένο και μπορεί να αναπτύξουν αναιμία. Τα αιματηρά κόπρανα μπορεί να είναι ένα ακόμα σημάδι, καθώς υποδηλώνουν φλεγμονή στα έντερα. Τα κόπρανα μπορεί επίσης να είναι χαλαρά και να αλλάξουν με την πάροδο του χρόνου χρώμα και υφή. Τα συμπτώματα του καρκίνου του στομάχου περιλαμβάνουν αύξηση της ανάγκης να πάει κανείς στην τουαλέτα ή και το ακριβώς αντίθετο, δηλαδή να αραιώσει τις επισκέψεις του σ’ αυτήν.\nΝαυτία και εμετός μαζί με απώλεια βάρους, είναι επίσης προειδοποιητικά σημάδια του καρκίνου του στομάχου. Μπορεί ακόμα να περιλαμβάνουν έντονο πόνο στην κοιλιά, καθώς και κοιλιακό φούσκωμα. Δεν αποκλείεται να υπάρχει καούρα και οι ασθενείς να εμφανίσουν μειωμένη όρεξη. Τα συμπτώματα μπορεί αρχικά να εκληφθούν ως στομαχική διαταραχή ή ήπιος ερεθισμός του εντέρου, ειδικά αν κάποιος έχει ταξιδέψει πρόσφατα ή έχει αλλάξει τη διατροφή του. Με την πάροδο του χρόνου τα συμπτώματα αυτά γίνονται πιο σοβαρά και περιλαμβάνουν απέχθεια στο φαγητό, εμετό με πρόσμειξη αίματος, έντονο πόνο στο στομάχι, απώλεια βάρους, αιμορραγία που εκδηλώνεται με αποβολή μαύρων κοπράνων και έντονη αδυναμία λόγω αναιμίας, από τη χρόνια απώλεια αίματος που μπορεί να μην είναι εμφανής.\nΕίναι σημαντικό να γνωρίζει κανείς πως δεν εμφανίζονται όλα αυτά τα συμπτώματα σε κάθε ασθενή. Μερικοί ασθενείς για παράδειγμα δεν θα κάνουν ποτέ εμετό ούτε θα εμφανίσουν κοιλιακή ευαισθησία μέχρι τα τελικά στάδια της νόσου. Τα ασαφή συμπτώματα ή η ολοκληρωτική έλλειψή τους μπορεί να οδηγήσουν τους ασθενείς στην αναζήτηση των αιτιών σε άλλες συνθήκες, όπως λοιμώξεις, έλκη κ.λπ. προτού εντοπιστεί ο καρκίνος. Ασθενείς με οικογενειακό ιστορικό γαστρικών καρκίνων διατρέχουν αυξημένο κίνδυνο και θα πρέπει να βεβαιωθούν ότι κάνουν συχνά τις κατάλληλες εξετάσεις.\nΑν εντοπιστεί τελικά καρκίνος του στομάχου και βρεθεί όγκος, οι θεραπευτικές επιλογές ποικίλουν. Μερικές φορές είναι απαραίτητη η χειρουργική επέμβαση για την αφαίρεση του όγκου. Aλλες φορές ο ασθενής μπορεί να ανταποκριθεί καλά στη χημειοθεραπεία και την ακτινοβολία. Η πρόγνωση εξαρτάται από το μέγεθος, τον τύπο και τη θέση του καρκίνου όταν διαγνωστεί για πρώτη φορά. Καλό είναι ο ασθενής να απευθυνθεί σε έναν ειδικό με μεγάλη εμπειρία, γιατί αυτό θα του εξασφαλίσει καλύτερα αποτελέσματα, λόγω της εξοικείωσης του γιατρού με τους γαστρικούς καρκίνους και τις συναφείς επιπλοκές τους.


Τσούσκα Φλώρινας: Ερώτηση του ΚΚΕ για τις οδυνηρές συνέπειες της αντιλαϊκής πολιτικής στα κοινωνικά – ασφαλιστικά δικαιώματα των εργαζομένων\nα) Η απώλεια των εισφορών από τις μειώσεις μισθών και την κατακόρυφη αύξηση της ανεργίας είναι 10,5 δισ. ευρώ. β) Οι οφειλές του κράτους προς τα Ταμεία από το 1993 ανέρχονται στα 12 δισ. ευρώ. γ) Το «κούρεμα» των ομολόγων με το PSI στοίχισε στους ασφαλιστικούς οργανισμούς 13 δισ. ευρώ., ενώ πάνω από 60 δις ήταν οι «απώλειες» των αποθεματικών τα προηγούμενα χρόνια. δ) Η μείωση εργοδοτικών εισφορών στερεί πάνω από 1 δισ. ετησίως από τα Ταμεία, ενώ ετοιμάζεται νέα μείωση μέσα στο 2015. ε) Η μείωση της κρατικής χρηματοδότησης κατά 2,5 δισ. ευρώ μόνο κατά το τελευταίο έτος. Το κράτος αποσύρεται ολοένα και περισσότερο από τις υποχρεώσεις του απέναντι στα Ταμεία. Με βάση το Μεσοπρόθεσμο Πρόγραμμα 2015 - 2018, η κρατική χρηματοδότηση το 2015προς την Κοινωνική Ασφάλιση υπολογίζεται στα 8,6 δισ. ευρώ ετησίως, όταν το 2012 ήταν 15 δισ. ευρώ και 21 δισ. ευρώ το 2011.στ) Η εισφοροδιαφυγή και οι ευέλικτες μορφές εργασίας, άλλα 8,5 δισ. Ευρώ Η ανασφάλιστη δουλειά κάνει θραύση. ζ)Οι εισφορές που δεν καταβάλλονται, φτάνουν στο 30% για το ΙΚΑ.\nΑναρτήθηκε από Τσούσκα Φλώρινας στις 12:53 μ.μ.


Royal Guest House από 9€. Ξενοδοχεία σε Τσιάνγκ Μάι - KAYAK\n5 Kotchasarn Soi 4, Loi Koh Road, Τσιάνγκ Μάι 50100, Ταϊλάνδη\nΣχετικά με την τοποθεσία Royal Guest House\nΑυτό το κατάλυμα (Royal Guest House, Τσιάνγκ Μάι) βρίσκεται κοντά στο αεροδρόμιο, 15 λεπτά με τα πόδια από: Πύλη Tha Phae και Νυχτερινό Παζάρι του Chiang Mai. Στις σημαντικές παροχές περιλαμβάνονται μια περιοχή υπολογιστών, δωρεάν εφημερίδες στο λόμπι και υπηρεσίες στεγνοκαθαριστηρίου/πλυντηρίων. Με επιπλέον χρέωση οι επισκέπτες μπορούν να χρησιμοποιήσουν το λεωφορειάκι για μεταφορά από και προς το αεροδρόμιο κι επίσης στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Royal Guest House\nΔιαθέσιμα δωμάτια στο Royal Guest House\nΠαροχές στο Royal Guest House\nΚριτικές για το Royal Guest House\nCarmen, Ιαν 2015\nΠλεονεκτήματα:Ωραίο μπαρ στο λόμπι, το προσωπικό ήταν καλό, η πισίνα καλά συντηρημένη, ζεστό ντους, καθαρό\nΜειονεκτήματα:Φρικτό κρεβάτι. Καψίματα στη κουβέρτα, το ντους πάνω στην τουαλέτα. Η βεράντα έβλεπε στον τοίχο. Οι περιηγήσεις που προσφέρουν είναι πιο ακριβές από ό,τι στο Internet. Δεν υπήρχε WiFi στο δωμάτιο.\nRoyal Guest House: Συχνές ερωτήσεις\nΠού βρίσκεται το Royal Guest House;\nΤο Royal Guest House βρίσκεται στη διεύθυνση 5 Kotchasarn Soi 4, Loi Koh Road, περιοχή Chang Khlan, 0,9 χλμ. από το κέντρο της πόλης Τσιάνγκ Μάι. Το κοντινότερο αξιοθέατο στο Royal Guest House είναι: Chiang Mai Gate.\nΠότε είναι το check-in και το check-out στο Royal Guest House;\nΣτο Royal Guest House, το check-in γίνεται στις 14:00 και το check-out στις 12:00.\nΠροσφέρει το Royal Guest House δωρεάν Wi-Fi;\nΝαι, το Royal Guest House προσφέρει δωρεάν Wi-Fi.\nΠόσο απέχει το Royal Guest House από το αεροδρόμιο;\nΤο Royal Guest House απέχει 3,4 χλμ. από το Τσιάνγκ Μάι Chiang Mai. Το Royal Guest House απέχει 79,5 χλμ. από το Lampang.\nΈχει πισίνα το Royal Guest House;\nΝαι, το Royal Guest House έχει πισίνα.\nRoyal Guesthouse at Chiang Mai Old City By Hjz0,05 χλμΕξωτερική πισίνα, Δωρεάν Wi-Fi, Δωρεάν είδη προσωπικής περιποίησης+20€\nRoyal Night Bazaar Hotel0,07 χλμΕξωτερική πισίνα, Δωρεάν Wi-Fi, Καφετέρια+12€\nRux Thai Guest House7.7 Καλό (64 κριτικές)0,08 χλμΕξωτερική πισίνα, Γυμναστήριο, Εστιατόριο+15€\nVipa House7.9 Καλό (16 κριτικές)0,09 χλμΜπαρ/Σαλόνι, Υπηρεσία δωματίου, Δωρεάν Wi-Fi+16€\n24% φθηνότεροNorth Star Guest House6.9 Καλό (34 κριτικές)0,28 χλμΜπαρ/Σαλόνι, Υπηρεσία δωματίου, Δωρεάν Wi-Fi+7€\n13% φθηνότεροTraveller Inn Hotel6.2 Καλό (80 κριτικές)0,17 χλμΜόνο για ενήλικες, Εστιατόριο, Δωρεάν Wi-Fi+8€\nWangBurapa Grand Hotel7.6 Καλό (300 κριτικές)0,15 χλμΕξωτερική πισίνα, Εστιατόριο, Υπηρεσία δωματίου+12€\nThe Chimes Chiangmai Old City9.4 Εξαιρετικό (52 κριτικές)0,25 χλμΕξωτερική πισίνα, Εστιατόριο, Μπαρ/Σαλόνι+17€\nOld City Wall Inn9.1 Εξαιρετικό (66 κριτικές)0,26 χλμΚέντρο ευεξίας και σπα, Εστιατόριο, Δωρεάν Wi-Fi+14€\nΑναζητήστε εκπτώσεις για το Royal Guest House στο Τσιάνγκ Μάι με την KAYAK. Αναζητήστε τη φθηνότερη προσφορά ξενοδοχείου για το Royal Guest House στο Τσιάνγκ Μάι. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Royal Guest House με την προσφορά που σας ταιριάζει καλύτερα. από 9€/βράδυ (οι πιο πρόσφατες τιμές για το ξενοδοχείο).


Στα χωριά θα τηρηθούν τα μέτρα που δεν τηρούνται στην πόλη; | ΕΛΕΥΘΕΡΟΣ ΤΥΠΟΣ\n16:36 12 Απριλίου 2021\nTην ώρα που υποτίθεται πως η κυβέρνηση έχει κατανοήσει ότι το πολιτικό πρόβλημα κατά τη διάρκεια του τελευταίου διμήνου ήταν η υπουργική πολυγλωσσία για τις… Δευτέρες που θα άνοιγαν κοινωνικές και οικονομικές δραστηριότητες, φουντώνει η συζήτηση για το Πάσχα.\nΕΙΤΕ με δηλώσεις είτε με διαρροές, κυβερνητικά στελέχη συνεχίζουν να παίζουν το «παιχνίδι» του ανοίγματος.\nΑΣ δούμε λίγο τη φωτογραφία της στιγμής. Σχεδόν η μισή χώρα βρίσκεται σε «βαθύ κόκκινο» και η υπόλοιπη μισή στο «κόκκινο». Oχι μόνον είναι γεμάτες οι Eντατικές, αλλά υπάρχουν και κάποιες δεκάδες ασθενών που διασωληνώνονται και μπαίνουν σε λίστα αναμονής για εισαγωγή σε ΜΕΘ.\nΤΑ έχουμε πει πολλές φορές, το… μπλα μπλα δεν βοηθάει, αντιθέτως μπερδεύει και κουράζει τους πολίτες. Κάποιοι είπαν ότι πλέον δεν έχουν σημασία τα κρούσματα αλλά ο βαθμός θετικότητας. Μόνο που και τις τελευταίες ημέρες ο βαθμός θετικότητας τελικά παραμένει ακόμα και πάνω από 7%. Κάποιοι άλλοι έλεγαν πως σημασία έχει η σχέση εισαγωγών – εξιτηρίων. Μόνο που και αυτή η σχέση παραμένει ακόμα -δυστυχώς- πλεονασματική υπέρ των νέων εισαγωγών σε νοσοκομεία. Κάποιοι ισχυρίζονταν ότι από τις αρχές Απριλίου θα υπήρχε διαθεσιμότητα για 10 εκατ. self tests την εβδομάδα. Τελικά -όπως ήταν και αναμενόμενο- θα είναι επιτυχία αν η χώρα διαθέτει συνολικά 10 εκατ. self tests έως τα τέλη του μήνα.\nΤΟ ποντάρισμα στο άνοιγμα του Πάσχα ενέχει τεράστιο ρίσκο. Κι αν κάτι πάει στραβά θα φτάσουμε χωρίς να το… καταλάβουμε στον Ιούνιο!\nΕΙΝΑΙ δυνατόν σήμερα να απαγορεύονται οι διαδημοτικές μετακινήσεις από Δευτέρα έως Παρασκευή και σε δέκα ημέρες να ανοίξουν και οι μετακινήσεις από νομό σε νομό; Εκτός αν κάποιοι έχουν υπόψη τους πως θα συμβεί κάποιο… θαύμα στα επιδημιολογικά δεδομένα.\nΑΚΟΜΑ και να υπάρξει -μακάρι- σαφής αποκλιμάκωση σε κρούσματα και εισαγωγές ασθενών μέσα στο επόμενο δεκαήμερο, το τζογάρισμα θα είναι τεράστιο.\nΑΝ υποθέσουμε ότι επιτρέπονται οι μετακινήσεις προς χωριά και εξοχικά, τότε θα πρέπει συγχρόνως να ανοίξει πλήρως το εμπόριο σε όλη τη χώρα, να καταργηθούν εκ των πραγμάτων τα SMS, να επιτραπούν με φουλ κόσμο ο Επιτάφιος και η Ανάσταση, να ανοίξουν και ξενοδοχειακές μονάδες.\nΑΡΑ στην πραγματικότητα μιλάμε για πλήρη κατάργηση του lockdown μέσα στη Μεγάλη Εβδομάδα.\nΜΕ τους πολίτες απηυδισμένους ύστερα από αυστηρούς περιορισμούς πέντε μηνών, δεν χρειάζεται ιδιαίτερη φαντασία για το πώς θα είναι ένα «ανοικτό» Πάσχα. Θα γίνει η μεγαλύτερη «έξοδος» των τελευταίων δεκαετιών.\nΚΑΙ το επιχείρημα ότι στα χωριά οι πολίτες θα τηρούν τα μέτρα που δεν τηρούν στην πόλη είναι άγνωστο σε ποια λογική «πατάει».\nΝΑ μην εκπλαγεί κανείς από το συνωστισμό που θα υπάρξει σε χωριά, σε τουριστικά θέρετρα, σε εκκλησίες, σε πλατείες. Οπουδήποτε.\nΚΑΙ κάποια πράγματα που ακούγονται ότι οι εκδρομείς θα έχουν κάνει self test ή δεν θα πάνε σε «βαθυκόκκινους» προορισμούς αγγίζουν τα όρια της γραφικότητας. Πώς θα ελέγξει κανείς εκατομμύρια πολίτες που θα φεύγουν με εκατοντάδες χιλιάδες αυτοκίνητα από τα αστικά κέντρα; Θα τους σταματάνε έναν έναν στα διόδια και στα λιμάνια;\nΤΟ δίλημμα είναι προφανές: Ή περιμένουμε την αποκλιμάκωση της πανδημίας ή ρισκάρουμε με μια νέα κλιμάκωση, που μπορεί να μας οδηγήσει σε αχαρτογράφητα νερά, ανοίγοντας τα «πάντα όλα».\nlockdownself testΓιάννης ΤσαπρούνηςΠάσχα 2021


Ανακαίνιση ακτινολογικού ιατρείου | Innovo\nΜελέτη Διαγνωστικού Εργαστηρίου Παθήσεων Μαστού στην Κηφισιά\nΌταν ακούμε την λέξη ακτινολογικό, το μυαλό μας πάει σε κρύους χώρους νοσοκομείων, με αναμονές και αγενής υπαλλήλους. Για πάμε πάλι. Δεν είναι ακριβώς έτσι τα πράγματα. Υπάρχουν ακτινολογικά κέντρα, που θες να επισκέπτεσαι ξανά και ξανά.\nΗ INNOVO CONSTRUCTIONS, σχεδίασε προσεκτικά την μελέτη, ενός ακτινολογικού κέντρου στην Κηφισιά, με σκοπό να κάνει τους επισκέπτες, να χαίρονται να βγάζουν ακτινογραφίες. Προέκυψε ένας χώρος, που όμοιός του δεν υπάρχει. Θυμίζει λίγο το σπίτι της Barbie, με μια επιστημονική και επαγγελματική διάθεση, ταυτοχρόνως.\nΟ τομέας της ιατρικής, ήταν πάντα συνυφασμένος, με άσπρες ρόμπες και δυσάρεστες διαδικασίες. Όταν όμως φροντίζεις να προσφέρεις μια επιχείρηση με παιχνιδιάρικο στυλ και γεμάτη χρώματα, βοηθάς να φτιάξει η διάθεση των επισκεπτών και να δουν το πρόβλημα υγεία τους με άλλο μάτι.\nΚαθώς μπαίνουμε δεξιά, θα υπάρχει η γραμματεία. Πρόκειται για μια καταπληκτική γωνιά, η οποία έχει καμπύλες και φωτεινά χρώματα. Σου φτιάχνει την διάθεση, μόλις μπαίνεις μέσα στον χώρο. Τραβάει τα βλέμματα και τις εντυπώσεις.\nΤο γραφείο της γραμματείας θα είναι λευκό με γυάλινη επιφάνεια, για να κάνει αντίθεση με τα έντονα χρώματα που έχουν επιλεχθεί να το πλαισιώνουν. Πίσω από το γραφείο, θα δημιουργηθεί τεχνοτροπία σε μωβ χρώμα, η οποία θα απεικονίζει γυναικείο προφίλ προσώπου, ενώ λευκές φωτεινές λεπτομέρειες θα σχηματίζουν ένα λουλούδι σαν φόντο, τα μαλλιά της κοπέλας και μία κορδέλα.\nΑπέναντι από τη γραμματεία θα υπάρχουν λευκά σκαμπό, για την ανάπαυση των επισκεπτών. Ο τοίχος θα είναι λευκός με ανάγλυφα σχέδια, ενώ δύο φωτεινές εσοχές με μωβ γέμισμα, θα έρχονται σε αρμονία με τον τοίχο της γραμματείας.\nΣτον χώρο αναμονής υπάρχει ένας τοίχος ο οποίος σχηματίζει ένα τέταρτο κύκλου. Αυτός ο τοίχος, θα αξιοποιηθεί δημιουργώντας όμορφες και πρωτότυπες ζωγραφιές λουλουδιών, σε αποχρώσεις του μωβ, του ροζ, του λευκού, του καφέ. Μια πανδαισία χρωμάτων, που δίνουν άλλον αέρα στον χώρο και στολίζουν τον τοίχο, με τον καλύτερο τρόπο.\nΘα μπουν σκαμπό με κυκλικό σχήμα, τα οποία θα αγκαλιάζουν τον τοίχο, μην αφήνοντας περιθώριο σπατάλης χώρου.\nΑπέναντι, δύο λευκοί καναπέδες ενωμένοι, μεγιστοποιούν τις διαθέσιμες θέσεις. Πάνω από τους καναπέδες, θα τοποθετηθούν πίνακες με ενθαρρυντικά μηνύματα και θα πλαισιώνονται από κρυφό φωτισμό σε απόχρωση του μωβ. Τα τραπεζάκια θα είναι γυάλινα σχεδόν αόρατα, με σκοπό να μην κλέβουν την παράσταση από τις ζωγραφιές και τις τεχνοτροπίες.\nΓενικότερα, αν εξαιρέσουμε τα χρώματα που κάνουν την εμφάνιση τους, ο υπόλοιπος χώρος είναι ολόλευκος. Το χρώμα της υγείας. Θυμίζει την αποστείρωση και την καθαριότητα. Έχουν όμως μπει και άλλα χρώματα, για να σπάει η μονοτονία του άσπρου.\nΗ πόρτα θα έχει το αυστηρό χρώμα του καφέ. Αυτό έγινε επίτηδες, προκειμένου να υπάρχει ένα αρκετά σοβαρό στοιχείο, για να αντισταθμίζει την ευρύτερη κατάσταση. Επίσης το γυαλί, είναι ένα υλικό που έχει επιλεχθεί για αρκετές επιφάνειες του χώρου.\nΜια ωραία και μεγάλη τηλεόραση θα τοποθετηθεί στον χώρο αναμονής, για να διασκεδάζει τους ανθρώπους, κατά την διάρκεια της διαμονής τους εκεί. Επίσης, roller χρώματος γκρι, στολίζουν και προστατεύουν τα παράθυρα διακριτικά, από τις ενοχλητικές ακτίνες του ηλίου.


ασυμβίβαστος: Ενώπιον πολύ βαθιάς ύφεσης η Κύπρος\nΟι καιροί που έρχονται για τους Κύπριους είναι αρκετά δύσκολοι, παραδέχθηκε ο γερμανός οικονομολόγος Κλέμενς Φουστ, σε συνέντευξή του προς τη Γερμανική Ραδιοφωνία:\n«Τους περιμένουν αναμφίβολα δύσκολοι καιροί. Η Κύπρος είναι μια χώρα όπου πέρα από τον τουρισμό, παίζει μεγάλο ρόλο και ο χρηματοπιστωτικός τομέας. Εκεί υπάρχουν πολλές θέσεις εργασίας και πολλές από αυτές θα κινδυνεύσουν, σίγουρα όχι μόνον στη Λαϊκή που πρέπει να κλείσει τώρα, αλλά και σε άλλες τράπεζες και ως εκ τούτου είναι δικαιολογημένη η ανησυχία των πολιτών».\n«Η Κύπρος θα πρέπει να οικοδομήσει νέες βιομηχανίες και αυτό θα είναι όχι μόνον χρονοβόρο αλλά και εξαιρετικά δύσκολο», σύμφωνα με όσα εκτιμά ο καθηγητής Κλέμενς Φουστ.\nΔυσκολεύει καθημερινά η κατάσταση στην Κύπρο\nΤα πράγματα στο νησί είναι ήδη πολύ δύσκολα καθώς το κλείσιμο των τραπεζών, η κατάρρευση της Λαϊκής και το δραστικό κούρεμα καταθέσεων στην Τράπεζα Κύπρου έχουν παγώσει την αγορά και οδηγούν επιχειρήσεις που είχαν τα λεφτά τους στις δύο τράπεζες, σε χρεοκοπία.\nΧαρακτηριστικό είναι το παράδειγμα του Πανεπιστημίου Κύπρου το οποίο είχε καταθέσεις ύψους 29 εκατομμυρίων ευρώ στις δύο τράπεζες και σήμερα μετρά σημαντικότατες απώλειες που δημιουργούν πρόβλημα στην ίδια τη λειτουργία του. Εκείνο που απασχολεί έντονα την κοινή γνώμη, είναι οι πληροφορίες για διαφυγή μεγάλων κεφαλαίων στη διάρκεια των τελευταίων ημερών, μέσω υποκαταστημάτων της Τράπεζας Κύπρου και της Λαϊκής στο εξωτερικό, τα οποία συνέχιζαν να εργάζονται.\nΕίναι προφανής και η κρίση που ξέσπασε στις σχέσεις Προέδρου της Κυπριακής Δημοκρατίας και διοικητή της Κεντρικής Τράπεζας λόγω της εσπευσμένης κίνησης του δεύτερου να ανακοινώσει τη Δευτέρα το άνοιγμα όλων των τραπεζών πλην της Κύπρου και της Λαϊκής. Η έντονη αντίδραση του Προέδρου έκανε τον διοικητή να αναδιπλωθεί και να μεταθέσει για σήμερα το μεσημέρι το άνοιγμα των τραπεζών. Πληροφορίες αναφέρουν ότι ο Πρόεδρος Αναστασιάδης ζήτησε την παραίτηση του Πανίκου Δημητριάδη, κάτι όμως που ο ίδιος απέρριψε. Η κυβέρνηση δεν έχει τη δυνατότητα να τον παύσει.\nΤο χαρακτηριστικό γνώρισμα των οικονομικών κέντρων που προσελκύουν τις λεγόμενες υπεράκτιες εταιρίες είναι η χαμηλή φορολόγηση, η περιορισμένη ρύθμιση και φυσικά η διασφάλιση της ανωνυμίας. Ο πρώην τραπεζικός μάνατζερ και νυν συγγραφέας Ρούντολφ Έλμερ, ο οποίος μίλησε στη Δυτικογερμανική Ραδιοφωνία WDR 5, εξηγεί:\n«Επί της αρχής τα κέντρα αυτά δεν είναι αναγκαία καθώς όλες αυτές οι δραστηριότητες μπορούν να γίνουν και on shore, για παράδειγμα στη Γερμανία ή τη Γαλλία. Τα κέντρα offshore, τα οποία εγώ χαρακτηρίζω ‘οάσεις όπου συσκοτίζονται διάφορες δραστηριότητες’, αποδίδοντας έτσι καλύτερα το τι ακριβώς κάνουν, απλά δεν χρειάζονται». Ο ίδιος εργαζόταν επί χρόνια σε αυτόν τον «σκοτεινό» τομέα, όπως παραδέχεται. Μεταξύ άλλων εργάστηκε και στις νήσους Κέιμαν:\n«Ναι, έτσι ήταν. Πρέπει να παραδεχθώ ότι από την πλευρά μου έπαιξα αυτό το παιγνίδι. Θα πρέπει όμως να πω επίσης ότι ως υπάλληλος μιας τράπεζας καταλαβαίνεις το σύστημα μόνον όταν μπεις στα υψηλά κλιμάκια, στο διευθυντήριο. Πολλοί εργαζόμενοι είναι σοβαροί και ενσυνείδητοι άνθρωποι. Όταν όμως εισέλθουν στη διοίκηση, στα υψηλά κλιμάκια, τότε μαθαίνουν πως ακριβώς λειτουργεί το σύστημα».\nΗ Κύπρος και το σύστημα έγκαιρης προειδοποίησης\nΣυγκαταλέγεται όμως και η Κύπρος σε αυτές τις χώρες; «Ναι, σε κάθε περίπτωση. Θα χαρακτήριζα μάλιστα την Κύπρο ιδιαίτερα διεφθαρμένη σε αυτό το πεδίο. Βλέπουμε τι συμβαίνει τώρα. Στο στόχαστρο μπαίνουν οι πάντες. Ήταν επιθυμία να πληρώσουν αυτοί το λογαριασμό και όχι οι πολυεθνικές, τα χρηματοπιστωτικά ιδρύματα, οι πλούσιοι με τα offshore οικοδομήματά τους. Τώρα γίνεται προσπάθεια να κληθούν και αυτοί να πληρώσουν. Μόνο που εγώ πιστεύω ότι οι άνθρωποι αυτοί έχουν ένα εξαιρετικό σύστημα έγκαιρης προειδοποίησης με απίστευτες διασυνδέσεις και ότι τα κεφάλαια έχουν αποσυρθεί, όχι όλα, αλλά τουλάχιστον όσα σχετίζονται με μεγάλες περιουσίες. Σε δυο-τρεις μήνες ίσως η Κύπρος ανακαλύψει ότι τελικά εκεί δεν βρίσκονται τόσα λεφτά όσο πιστεύεται».\nΠοιος προειδοποιεί όμως και ποιόν; Όπως σημειώνει ο ειδικός, στο σύστημα αυτό δεν εμπλέκονται μόνον τραπεζίτες, αλλά και άνθρωποι με άριστες διασυνδέσεις με την πολιτική. «Εάν πω σε έναν πελάτη ότι θα χάσεις το 40% της περιουσίας σου και τον πιέσω, τότε αυτός είναι διατεθειμένος να πληρώσει 10% για να λάβει εγκαίρως αυτή την πληροφορία». Σημαίνει αυτό το τέλος της Κύπρου ως κέντρου offshore εταιριών, ρωτήθηκε ο Ρούντολφ Έλμερς από τη γερμανίδα δημοσιογράφο;\n«Δεν έχω πειστεί γι΄ αυτό. Η ιστορία δείχνει ότι τα κέντρα αυτά έχουν μια απίστευτη ικανότητα επιβίωσης ενώ δέχονται ελάχιστες πιέσεις, για παράδειγμα από τον ΟΟΣΑ ή το G20. Αναμφίβολα θα υπάρξει μια πτώση, αυτό είναι προφανές. Εντούτοις δεν πιστεύω ότι ως μια χώρα 'όαση', στη βάση του ορισμού που σας έδωσα, η Κύπρος θα εξαφανιστεί από τον παγκόσμιο χάρτη».


ΕΠΙΛΕΓΟΝΤΑΣ ΦΩΤΟΓΡΑΦΟ ΓΙΑ ΤΟΝ ΓΑΜΟ ΣΑΣ. ΤΙ ΝΑ ΠΡΟΣΕΞΕΤΕ; — alkmini fashion\nΕΠΙΛΕΓΟΝΤΑΣ ΦΩΤΟΓΡΑΦΟ ΓΙΑ ΤΟΝ ΓΑΜΟ ΣΑΣ. ΤΙ ΝΑ ΠΡΟΣΕΞΕΤΕ;\nDecember 22, 2014 Lazaros Grekos\nΟι φωτογραφίες και το βίντεο είναι από τα βασικότερα στοιχεία και το σημαντικότερο αναμνηστικό του γάμου σας. Υπάρχουν κάποιες λεπτομέρειες που πρέπει να προσέξετε για να επιλέξετε τον φωτογράφο που ταιριάζει στις ανάγκες σας και θα μπορέσει να καταγράψει καλύτερα αυτές τις μοναδικές για εσάς στιγμές, απολαμβάνοντας ταυτόχρονα την εμπειρία μιας προσωπικής φωτογράφησης.\nΠολλές φορές κάποιες μικρές λεπτομέρειες διακοσμητικές ή οργανωτικές μπορούν να κάνουν την διαφορά και να δώσουν αφορμή στον φωτογράφο σας για να δώσει μια ξεχωριστή πινελιά στον γάμο η οποία θα κάνει και την διαφορά.\nΓια να επιλέξετε φωτογράφο, εκτός από το κόστος, σημαντικός παράγοντας επιλογής είναι το ύφος της δουλειάς του, το οποίο θα πρέπει να ταιριάζει σε αυτό που επιθυμείτε για την εικόνα του δικού σας γάμου. Καλό είναι να λάβετε υπ’ όψιν σας και τον χαρακτήρα του γιατί θα είναι ο άνθρωπος που θα είναι συνέχεια δίπλα σας και θα σας καθοδηγεί καθ’ όλη την διάρκεια του γάμου σας. Θε πρέπει λοιπόν να είναι ήρεμος, ευγενικός και διακριτικός ώστε να μπορεί να καταγράψει κάθε στιγμή σας χωρίς να αποσπά όμως την προσοχή σας από αυτό που είναι και το σημαντικότερο, δηλαδή από το να χαρείτε τον γάμο σας και να απολαύσετε κάθε στιγμή του με τον σύντροφό σας και τους καλεσμένους σας.\nΟ ΤΟΠΟΣ, Ο ΧΡΟΝΟΣ, ΤΟ ΦΩΣ\nΠριν κλείσετε εκκλησία και ώρα για τον γάμο σας, θα πρέπει να γνωρίζετε πως ο χώρος και ο καλός φωτισμός του είναι βασικός παράγοντας για μια επιτυχημένη φωτογράφηση. Επιδιώξτε λοιπόν να γίνει ο γάμος τέτοια ώρα που η φωτογράφησή σας να γίνει στην φωτογραφική “χρυσή ώρα” για ιδανικά αποτελέματα και φαντασθείτε την τοποθεσία του γάμου σας ως σκηνικό φωτογράφησης. Μιλήστε με τον φωτογράφο και ζητήστε του να σας εξηγήσει περισσότερα επάνω στο θέμα και πως θα πετύχετε το καλύτερο αποτέλεσμα.\nΠριν οργανώσετε λοιπόν τον γάμο σας, μην διστάσετε να ρωτήσετε τον φωτογράφο σας για όλα τα οργανωτικά θέματα και να ζητήσετε τη γνώμη του. Έτσι θα έχετε μια κατεύθυνση από έναν έμπειρο επαγγελματία ο οποίος έχει ζήσει όλες τις “εύκολες” και “δύσκολες” στιγμές μιας γαμήλιας εκδήλωσης και θα σας βοηθήσει να λύσετε κάποια οργανωτικά θέματα με γνώμονα το καλύτερο οπτικό και αισθητικό αποτέλεσμα. Έτσι θα αποφύγετε επιλογές που ενώ δείχνουν ενδιαφέρουσες, στην πράξη δεν θα μπορούσαν να λειτουργήσουν.\n“Το άρθρο και οι φωτογραφίες είναι από την ομάδα οπτικοποίησης pSari visual”\nΥΠΗΡΕΣΙΕΣ ΦΩΤΟΓΡΑΦΙΑΣ & BINTEO\ncategories video photography\ntags wedding photography, Φωτογράφηση γάμου, Βίντεο γάμου, Φωτογραφία\nΧΡΥΣΕΣ ΣΦΑΙΡΕΣ 2015 - ΚΟΚΚΙΝΟ ΧΑΛΙ\nΠΩΣ ΝΑ ΕΠΙΛΕΞΕΤΕ ΤΟ ΙΔΑΝΙΚΟ ΝΥΦΙΚΟ!


Concept CR και S – Duu μηχανή | Ordinary Mortal®\nConcept CR και S – Duu μηχανή\nConcept CR & S Duu μηχανής, αυτός είναι ένας συνδυασμός γυμνής μοτοσικλέτας δρόμου με ένα ταχύπλοο σκάφος.\nΑλλά μην υποτιμάτε το ιταλικό κινητήρα. Επειδή η μοτοσικλέτα CR & S, δημιούργησε την Duu με το χέρι το κάθε μέρος της. Για παράδειγμα, το διαρθρωτικό της «ραχοκοκαλιάς» του μοτέρ είναι κατασκευασμένο από χυτοσίδηρο, τα μεγάλα σε σχήμα σωλήνα. Ενώ το πλαίσιο και ο χειρισμός είναι σχεδιασμένα με τέτοιο τρόπο που φέρεται να είναι καλύτερη από ό, τι φαντάζονται οι άνθρωποι.\nΤα τμήματα είναι προσεκτικά σχεδιασμένα για να υποστηρίξει την ικανοποίηση των αναβατών, καλή διαδρομή για μεγάλη ταχύτητα στις στροφές, ή όταν κάνουν αναρρίχηση σε ένα στενό ορεινό δρόμο. Και πάλι αυτή η μηχανή μπορεί να τροποποιηθεί σύμφωνα με το σώμα του χαρακτήρα και διατηρώντας παράλληλα τις αισθητικές δυνατότητες και λειτουργίες του κινητήρα. Πηγή ενέργειας CR & S DUU Μηχανής 1916 cc κινητήρα εφαρμόζοντας το X-Wedge είναι ικανή να παράγει ισχύ έως 95 HP με μέγιστη ροπήτων 140 Nm στις 2500-4700 στροφές κινητήρα rpm.\nΥπάρχουν δύο μοντέλα Duu που προσφέρονται σε κάθε υποψήφιο πελάτη, το μονοθέσιο και το διπλό θέσεων. Η CR & S Duu μοτοσικλέτα κατά προσέγγιση θα πωλείται στην τιμή των 25.900 $ για την βασική έκδοση και 28.000 $ για το διθέσιο.


Το Android τώρα και στον… καρπό σας! | techit - τεχνολογικές ειδήσεις\ntechit – τεχνολογικές ειδήσεις | Το Android τώρα και στον… καρπό σας! | techit - τεχνολογικές ειδήσεις\nΤο Android τώρα και στον… καρπό σας!\nΗ ιταλική εταιρία …\nBlue Sky πρόσφατα ανακοίνωσε την κυκλοφορία ενός νέου ρολογιού με την ονομασία «I’m Watch» (είμαι ρολόι)! Το όνομα, εικάζουμε ότι επιλέχθηκε προκειμένου να υπενθυμίσει στους χρήστες ότι μπορούν να χρησιμοποιήσουν τη συσκευή για να δουν και την ώρα, εκτός όλων των άλλων λειτουργιών που αυτή προσφέρει. Στην πραγματικότητα, λειτουργεί σαν κανονικό smartphone επιτρέποντας στον χρήστη, αφού το συνδέσει με το κινητό του, να κάνει κλήσεις αλλά και να εγκαθιστά εφαρμογές!\nΗ «απλή» έκδοση:\nΗ πολυτελής έκδοση:\nΚαι πάλι με χρυσό:\nΜε λευκόχρυσο και διαμάντια:\nΜε χρυσό σε μαύρο χρώμα:\nkookoo 10/08/2011, 11:34\nΕφόσον χρειάζεται να το συνδέσεις με το κινητό σου, για ποιό λόγο να βγάλεις τα μάτια σου σε μια οθονίτσα 1.54 ιντσών???? Αυτή η μόδα με τα apps να ενσωματωθούν σε όλα τα gadgets είναι τρέλα! Δεν μας κάνει δηλαδή το κινητό μας (που έτσι κι’αλλιώς έχει πολύ μικρή οθόνη)???? Σε 10 χρόνια όλοι οι νέοι και παιδιά θα πάσχουν από στραβισμό, μυωπία και αστιγματισμό.\nΕπίσης με 64mb μνήμη πως θα παίζουν τα apps που τρέχουν κανονικά σε κινητά? Θα τρελάνουμε τους developers να φτιάξουν συμβατά apps και για ρολόγια??? Για να κάνει tweet η Πάρις Χίλτον από το διαμαντένιο της ρολόι ότι το απόγευμα θα πάει για μπάνιο με τις φίλες της?\nAlfonious 11/08/2011, 11:22\n“ενώ ο επεξεργαστής του είναι ο IMX233 χρονισμένος στα 64 megabytes.”\nΟ χρονισμός σε MB είναι παγκόσμια πρωτιά.\nΌταν βγάλουν ζυγαριές που να μετράνε πόσα milliseconds ζυγίζουμε, θα τρέξω να αγοράσω!


Φυσική Δράση: 10 ασκήσεις χαλάρωσης και αυτοσυγκέντρωσης από τον OSHO\nΟ άνθρωπος αναπτύσσει συνειδητότητα όχι μόνον μέσα από καταστάσεις της συνήθους εγρήγορσης, αλλά και μέσα από διάφορα επίπεδα χαλάρωσης και συγκέντρωσης.\nΥπάρχουν αρκετές προσεγγίσεις και ανάλογες ασκήσεις αυτοσυγκέντρωσης, οι οποίες έχουν σκοπό να μας βοηθήσουν να επικεντρωθούμε μέσα μας και να βρεθούμε σε μια κατάσταση “καθαρής και ειρηνικής ύπαρξης” που οδηγεί στη χαλάρωση. Κατά τον Όσσο, η αυτοσυγκέντρωση (meditation) είναι μια κατάσταση «καθαρής συνείδησης», χωρίς περιεχόμενο συγκεκριμένο. Συνήθως δεν έχουμε τη δυνατότητα να βρεθούμε σε μια τέτοια κατάσταση, γιατί στη Δύση, όπου η έμφαση βρίσκεται στη νόηση, η πλευρά του εαυτού μας, που επικρατεί πάνω μας είναι ο νους.\nΟ νους, o οποίος πάντα εργάζεται, σκέπτεται, θυμάται, αγωνιά και προκαλεί αγωνίες, ονειρεύεται και δεν ηρεμεί σχεδόν ποτέ. Κατά τον Όσσο, ο μόνος τρόπος να μπορέσει κανείς να αυτοσυγκεντρωθεί είναι με το να εντοπίσει αυτή τη δραστηριότητα του νου, να τον αντιμετωπίσει ήρεμα και αδιάφορα και όχι με εκνευρισμό.\nΝα προσπαθήσει να αποταυτιστεί από το νου και να τον βάλει για λίγο στην άκρη. Όπως αναφέρει εισαγωγικά o Όσσο, αυτοσυγκέντρωση είναι η συνειδητοποίηση ότι “εγώ δεν είμαι ο νους μου”.\nΌταν αυτή η συνειδητοποίηση γίνει όλο και βαθύτερα μέσα σου, σιγά-σιγά έρχονται κάποιες στιγμές ησυχίας, στιγμές καθαρού διαστήματος, στιγμές διαφάνειας, στιγμές που τίποτε δε σαλεύει μέσα σου και όλα είναι ήρεμα. Σ’ εκείνες τις συχνές στιγμές θα γνωρίσεις ποιος είσαι και θα γνωρίσεις το μυστήριο της ύπαρξης”\nΗ αυτοσυγκέντρωση δεν είναι μια μορφή διττής συνείδησης, στην οποία υπάρχει μια διαχωριστική γραμμή ανάμεσα σ’ αυτό που συμβαίνει μέσα μας και σ’ εκείνο που συμβαίνει έξω από μας. Στην αυτοσυγκέντρωση υπάρχει μια ένωση του εξωτερικού με το εσωτερικό σε μια κατάσταση καθαρής ύπαρξης. Για την επίτευξη αυτής της κατάστασης είναι βασικό να μην πιέσουμε τον εαυτό μας να κάνει άσκηση αυτοσυγκέντρωσης, γιατί η πίεση δεν οδηγεί στη χαλάρωση. Είναι λοιπόν ανάγκη να το θελήσουμε πολύ για να ασχοληθούμε με επιτυχία με τέτοιες ασκήσεις και να επιλέξουμε εκείνη ή εκείνες τις ασκήσεις που μας ταιριάζουν καλύτερα.\nΗ τεχνική της χαλάρωσης χρησιμοποιείται όχι μόνο από ολιστικές - πνευματιστικές προσεγγίσεις, αλλά και από εκ διαμέτρου αντίθετες προσεγγίσεις, όπως είναι εκείνη του μπηχεβιορισμού.\nΟ μπηχεβιορισμός θεωρεί τη χαλάρωση, ως έναν από τους αποτελεσματικότερους ενισχυτές για την εξαρτημένη μάθηση με στόχο την εξάλειψη του άγχους και του “ελέγχου” των αντιδράσεων του αυτόνομου νευρικού συστήματος στις περιπτώσεις που αυτό βρίσκεται σε κατάσταση πανικού,\nσύγχυσης και ανισορροπίας σε σχέση με το συμπαθητικό.\nΜπορεί ο άνθρωπος να γίνεται ο ίδιος πηγή άγχους, όμως κατά τον ίδιο τρόπο διαθέτει και τη δύναμη να αντιμετωπίζει τις φοβίες, την κατάπτωση και τα άγχη του. Η επιστήμη σήμερα δεν απορρίπτει τις θεραπευτικές ιδιότητες της χαλάρωσης, αντίθετα τις αξιοποιεί για τον έλεγχο του πόνου, όπως π.χ. στην περίπτωση του ανώδυνου τοκετού, για σωματική και ψυχική ανανέωση κ.ά. Δεν είναι δυνατόν επίσης να αγνοήσουμε την ικανότητα του ανθρώπου ως δημιουργού συμβόλων, μεταφορών, αναπαραστάσεων, οραματισμών, φαντασιώσεων και διαλογισμών.\nΑκόμη και τα φαινόμενα της αυθυποβολής, της “ενσάρκωσης” ρόλων, των ψευδαισθήσεων, της “πνευματικής επικοινωνίας” μέσω των εγκεφαλικών μαγνητικών κυμάτων γίνονται αντικείμενο μελέτης και πρακτικών εφαρμογών. Η επιστήμη όμως προσπαθεί να κατανοήσει τα φαινόμενα αυτά με όρους απαλλαγμένους από δογματικές ερμηνείες θρησκευτικής ή μεταφυσικής προέλευσης.\nΆσκηση 1η : Το χρυσό φως\nΑυτή είναι μία μέθοδος απλή, που στοχεύει στη μετουσίωση της ενέργειας. Είναι καλό να γίνεται τουλάχιστον δύο φορές την ημέρα. Κατά τον Όσσο, η καλύτερη ώρα είναι νωρίς το πρωί, λίγο πριν σηκωθεί κανείς από το κρεβάτι και μόλις έχει ξυπνήσει. Ο άνθρωπος εκείνη την ώρα είναι πιο δεκτικός, επειδή τότε η δραστηριότητα του νου δεν έχει αρχίσει ακόμη και με το ξύπνημα όλης της γης, υπάρχει “ένα μεγάλο κύμα ενέργειας που αφυπνίζεται σ’ όλο τον κόσμο”. Όλες οι αρχαίες θρησκείες συνιστούσαν ως καλύτερη ώρα προσευχής το πρωί, την ώρα της ανατολής του ηλίου, επειδή “ο ανατέλλων ήλιος συμπίπτει με την ανατολή όλων των ειδών ενέργειας. Το πρωί λοιπόν συμπλέει κανείς με το ενεργειακό ρεύμα, ενώ το βράδυ, όταν η παγκόσμια ενέργεια αρχίζει να δύει, τα πράγματα γίνονται δύσκολα και τότε είναι σαν να παλεύει ενάντια στο ρεύμα”.\nΔιαδικασία ( Η άσκηση διαρκεί είκοσι λεπτά )\nΞαπλώνουμε με τα μάτια κλειστά. Αναπνέουμε ήρεμα και κατά την εισπνοή “βλέπουμε” πολύ φως να μπαίνει από το κεφάλι μας, σαν να ανέτειλε ο ήλιος πολύ κοντά στο κεφάλι μας. Το σώμα είναι κενό και το χρυσό φως ξεχύνεται από το κεφάλι μας βαθιά μέσα μας, διαπερνάει και βγαίνει από το σώμα μας από το σημείο των δακτύλων των πελμάτων.\nΑυτό το φως, αυτή η ενέργεια βοηθάει το σώμα να αισθανθεί ζωντανό, δημιουργικό. Το φως αυτό το βλέπουμε σε κάθε εισπνοή. Σε κάθε εκπνοή βλέπουμε ένα σκοτάδι να μπαίνει στο σώμα μας από το σημείο των δακτύλων των ποδιών μας σαν ένα σκούρο ποτάμι που ανεβαίνει ψηλά, μας διαπερνάει και βγαίνει έξω από το κεφάλι. Η εισπνοή και η εκπνοή πρέπει να γίνονται με τρόπο αργό και ήρεμο.\nΟ δεύτερος καλύτερος χρόνος για την άσκηση αυτή είναι το βράδυ, όταν πάμε για ύπνο. Αν αποκοιμηθούμε, καθώς κάνουμε την άσκηση, είναι ακόμη καλύτερα, γιατί η επίδραση της θα παραμείνει στο υποσυνείδητο και θα συνεχίσει να εργάζεται. Αν κάνουμε αυτή την απλή άσκηση καθημερινά για τρεις μήνες, θα αρχίσουμε να διαπιστώνουμε τα ευεργετικά αποτελέσματα της χαλάρωσης.\nΆσκηση 2η : “Ένα”\n“Αυτοσυγκέντρωση σημαίνει απλά να χαίρεσαι την παρουσία σου” . ”Αυτοσυγκέντρωση σημαίνει να χαίρεσαι να υπάρχεις” (Όσσο)\nΚατά τον Όσσο, στην αυτοσυγκέντρωση δεν κάνεις τίποτε. Απλά κινείσαι μέσα στη σιωπή. Είναι κάτι ανώτερο από τον ύπνο, γιατί στον ύπνο δεν έχεις συνείδηση του τι συμβαίνει. Στην αυτοσυγκέντρωση κινείσαι με επίγνωση.\nΟδηγίες : Καθόμαστε άνετα, με σώμα χαλαρωμένο και μάτια κλειστά. Αναπνέουμε ήρεμα. Εισπνέουμε ήσυχα και αργά και σε κάθε εκπνοή λέμε: “Ένα”. Ταυτόχρονα προσπαθούμε να νιώσουμε ότι όλη η ύπαρξη είναι ένα όλο, μια ενότητα.\nΗ άσκηση κρατάει είκοσι λεπτά και είναι σημαντικό να φροντίσουμε να μη μας ενοχλήσει κανείς και τίποτε (π.χ. τηλέφωνο, ξυπνητήρι, χτύπημα στην πόρτα). Είναι σημαντικό να είμαστε απόλυτα χαλαρωμένοι αυτά τα είκοσι λεπτά. Αν υπάρχει πολύς θόρυβος γύρω, μπορούμε να χρησιμοποιήσουμε ωτοασπίδες. Καθώς λέμε τη λέξη “Ένα” με κάθε εκπνοή -ενώ ταυτόχρονα φανταζόμαστε την ύπαρξη μας ως μια αδιάσπαστη ενότητα- θα νιώσουμε ήσυχα, ήρεμα\nΗ άσκηση αυτή δεν πρέπει να γίνεται ποτέ τη νύχτα, γιατί θα αισθανθούμε τόσο ήρεμοι και ανανεωμένοι, που δε θα μπορούμε να κοιμηθούμε. Η καλύτερη ώρα είναι το πρωί ή το απόγευμα.\nΆσκηση 3η : “Το εσωτερικό χαμόγελο”\nΌταν είμαστε μόνοι και δεν έχουμε να κάνουμε κάτι, είναι μια καλή ευκαιρία να βιώσουμε το “εσωτερικό χαμόγελο”. Αναπνέουμε ήρεμα και χαλαρώνουμε το πρόσωπό μας, μέχρι να νιώσουμε το στόμα να μισανοίγει. Όταν αισθανθούμε ότι η αναπνοή έγινε πολύ ήρεμη, το στόμα είναι ανοικτό και το σαγόνι χαλαρωμένο, όλο μας το σώμα θα νιώσει μια ήρεμη χαλάρωση.\nΝιώθουμε ότι χαμογελάμε μέσα μας. Χαμογελά ο νους μας και όλη μας η ύπαρξη γιατί αυτό είναι ένα υπαρξιακό χαμόγελο. Η εμπειρία αυτή δεν περιγράφεται με λόγια. Είναι βίωμα. Η θύμηση του χαμόγελου αυτού όλη τη μέρα ή και τις ώρες που αισθανόμαστε ένα φόβο για το μέλλον, θα μας κάνει να νιώσουμε αλλαγμένοι και θετικοί στη ζωή.\nΆσκηση 4η : Βαθιά χαλάρωση\nΗ βαθιά χαλάρωση δεν είναι αυτοσυγκέντρωση, γιατί όταν αυτοσυγκεντρώνεται κανείς προσπαθεί να κάνει κάτι. Μπορούμε να καθίσουμε οπουδήποτε, αλλά αυτό που θα κοιτάζουμε καλύτερα να μην είναι συναρπαστικό. Τα πράγματα που κινούνται, για παράδειγμα, δε βοηθούν, γιατί αποσπούν την προσοχή. Μπορούμε να παρατηρούμε κάτι ακίνητο. Όπως, για παράδειγμα, ένα δέντρο, τη θάλασσα, τον ουρανό, ή να καθόμαστε ήσυχα κοιτάζοντας τον τοίχο. Είναι καλό να αποφεύγουμε να κοιτάζουμε ένα συγκεκριμένο πράγμα, γιατί δε χαλαρώνουμε εύκολα. Είναι καλύτερο να κοιτάζουμε κάτι που το βλέπουμε θολά. Ακόμη, είναι πολύ σημαντικό να χαλαρώνουμε την αναπνοή.\nΤέλος, χρειάζεται να αφήσουμε το σώμα όσο πιο ακίνητο γίνεται. Μπορούμε να καθίσουμε σ’ ένα μαξιλάρι, σ’ ένα στρώμα ή όπου νιώθουμε άνετα. Αν δεν κινείται το σώμα, ο νους σωπαίνει αυτόματα, γιατί σώμα – νους δεν είναι δυο πράγματα, είναι ένα…\nΆσκηση 5η : Νιώσε δεκτικός/ή\nΥπάρχουν τεχνικές αυτοσυγκέντρωσης που μας βοηθούν να απαλλαγούμε για λίγο από την αμυντική ή επιθετική μας προδιάθεση. Σε μια τέτοια τεχνική βασίζεται η παρακάτω άσκηση : έχουμε τα χέρια με τις παλάμες προς τα πάνω σαν κούπες, σαν δοχεία, ακουμπισμένα στην ποδιά μας. Αυτή η θέση των χεριών βοηθάει να είμαστε δεκτικοί. Όποτε θέλουμε να είμαστε ανοικτοί, αυτή η στάση βοηθάει. Είναι μια από τις πιο παλιές στάσεις, την οποία δοκίμασαν όλοι οι βούδες.\nΚαθόμαστε ήσυχα και περιμένουμε. Γινόμαστε ένα δοχείο. Μια δεκτική άκρη. Με τη διάθεση αυτή περιμένουμε. Σε λίγο θα νιώσουμε μια τελείως διαφορετική ενέργεια να μας περιβάλλει, να μας γεμίζει μέσα μας. Σαν να πέφτει μέσα μας, όπως πέφτει η βροχή στη γη και τη διαπερνάει όλο και βαθύτερα.\nΟι στάσεις είναι πολύ σημαντικές. Συμβολίζουν στάση ζωής. Βοηθούν τη σωματική ενέργεια να μπει σ’ ένα ρυθμό, μια κατεύθυνση. Έχοντας αυτή τη δεκτική στάση είναι πολύ δύσκολο να θυμώσουμε. Όταν όλο το σώμα είναι χαλαρωμένο, είναι πολύ δύσκολο να είμαστε επιθετικοί και βίαιοι. Και είναι πολύ εύκολο να αποχτήσουμε διάθεση για προσευχή.\nΟ Όσσο, αναφερόμενος στην άποψη ότι όσοι κάνουν αυτοσυγκέντρωση είναι “δραπέτες”, υποστηρίζει ότι μόνο αυτός που κάνει αυτοσυγκέντρωση δεν είναι δραπέτης. Όλοι οι άλλοι είναι. Αυτοσυγκέντρωση σημαίνει να μπορείς να αποφεύγεις τις επιθυμίες, τις σκέψεις το νου. Η αυτοσυγκέντρωση σε κάνει να χαλαρώνεις στο παρόν, στη στιγμή. Ή αυτοσυγκέντρωση δεν είναι φυγή από τη ζωή. Είναι φυγή για τη ζωή”.\nΟ νους ενεργεί βασιζόμενος στο παρελθόν. Η αυτοσυγκέντρωση ενεργεί στο παρόν. Είναι καθαρή ανταπόκριση, όχι αντίδραση, στο παρόν. Δεν ενεργεί μέσω σκέψεων και συμπερασμάτων, αλλά μέσα από την ενατένιση του υπαρξιακού.\nΆσκηση 6η : Ενατένιση χωρίς λόγια\nΠροσπάθησε να μη χρησιμοποιείς το μυαλό σου στα μικρά πράγματα. Κοίταξε ένα λουλούδι απλά. Μη λες: “είναι όμορφο, είναι άσχημο”. Μη λες τίποτε. Μη σκέφτεσαι λόγια. Απλώς κοίτα. Ο νους σου θα νιώσει άβολα, γιατί θα ‘θελε να πει κάτι. Πες στο νου σου απλά να σωπάσει, να ηρεμήσει, να ξεκουραστεί και να σε αφήσει απλώς να κοιτάζεις.\nΣτην αρχή θα είναι δύσκολο, γι’ αυτό είναι καλό ν’ αρχίσεις με πράγματα, με τα οποία δε νιώθεις μεγάλη συναισθηματική εμπλοκή. Θα είναι δύσκολο να κοιτάζεις τη γυναίκα σου ή τον άνδρα σου, χωρίς να σκέφτεσαι λόγια, γιατί έχεις βαθιά συναισθηματική σχέση μαζί τους. Κοίταξε ουδέτερα πράγματα, ένα βράχο, ένα λουλούδι, ένα δέντρο, την ανατολή του ηλίου, ένα πουλί που πετάει, ένα σύννεφο που κινείται στον ουρανό… Κοίταξε πράγματα, με τα οποία δε συνδέεσαι συναισθηματικά και από τα οποία μπορείς να αποστασιοποιείσαι. Άρχισε λοιπόν πρώτα με τέτοια πράγματα και ύστερα μπορείς να προχωρήσεις σε καταστάσεις, προς τις οποίες νιώθεις συναισθηματική φόρτιση.\nΆσκηση 7η : Μάθε να ακούς\nΆκου προσεκτικά και με συμπάθεια. Μείνε ήρεμος και άκου. Η ακρόαση είναι μια βαθιά σύνδεση του σώματος με την ψυχή και γι’ αυτό έχει χρησιμοποιηθεί ως μια από τις βασικές μεθόδους αυτοσυγκέντρωσης. Γιατί γεφυρώνει δύο μορφές απείρου: το υλικό και το πνευματικό. Αυτό μπορεί να γίνει η αυτοσυγκέντρωση σου. Θα σε βοηθήσει. Δοκίμασε μερικές φορές να ακούσεις προσεκτικά οτιδήποτε συμβαίνει γύρω σου. Άκου το θόρυβο στο δρόμο, το τραίνο, το αεροπλάνο, χωρίς να απορρίπτεις με την ιδέα ότι είναι θορυβώδη.\nΆκου με τον ίδιο τρόπο που θα άκουγες ένα μουσικό κομμάτι : με συμπάθεια. Και τότε θα δεις ξαφνικά την ποιότητα του ήχου ν’ αλλάζει. Δεν είναι πια ενοχλητικός. Αντίθετα γίνεται απαλός. Αν ακούς σωστά, ακόμη και ο θόρυβος του δρόμου γίνεται σαν μελωδία. Το θέμα λοιπόν δεν είναι τι ακούς. Το θέμα είναι να ακούς προσεκτικά και δεκτικά. Ακόμη κι αν ακούς κάτι που δε σου πέρασε από το μυαλό ότι αξίζει να το ακούσεις, άκουσε το με θετική διάθεση σαν ν’ ακούς μια αγαπημένη σου σονάτα. Και ξαφνικά, θα διαπιστώσεις ότι έχεις μεταλλάξει την ποιότητά του. Γίνεται όμορφο. Και σ’ αυτό το άκουσμα, το εγώ σου θα μεταλλάσσεται κι αυτό. Η επαφή σου με το περιβάλλον θα γίνει διαφορετική, αν ασκήσεις τη δύναμη σου να ακούς με διαφορετικό τρόπο.\nΆσκηση 8η : Αυτοσυγκέντρωση στο φως\nΗ αυτοσυγκέντρωση στο φως είναι από τις αρχαιότερες μεθόδους αυτοσυγκέντρωσης. Σε όλες τις θρησκείες και σε όλες τις φιλοσοφίες της χαλάρωσης έχει δοθεί έμφαση σ’ αυτή τη μέθοδο. Τη στιγμή που αυτοσυγκεντρώνεσαι στο φως, βλέπεις με έκπληξη ότι κάτι μέσα σου, που είχε παραμείνει ένα κλειστό μπουμπούκι, αρχίζει ν’ ανοίγει τα πέταλα του και γίνεται λουλούδι.\nΗ αυτοσυγκέντρωση στο φως δημιουργεί χώρο για το άνοιγμά του. Όταν γίνεσαι ένα με το φως, νιώθεις την ευτυχία της ζεστασιάς και την τελειότητα της διαφάνειας. Όποτε έχεις χρόνο, κλείσε τα μάτια σου και δες φως. Όποτε βλέπεις φως, συντονίσου μαζί του. Μη συνεχίζεις να το αγνοείς.\n“Λάτρεψε” το. Ίσως είναι μια ανατολή ηλίου ή απλά ένα κερί στο δωμάτιο σου. Λάτρεψε το κι έχεις να κερδίσεις πολλά, γιατί είναι μεγάλη ευλογία να συνεχίζει κανείς να αισθάνεται συντονισμένος με το φως.\nΑν κρατήσεις ζωηρή τη θύμηση αυτού του βιώματος, μπορείς να το ξαναζείς κάθε φορά που πρόκειται να αντιμετωπίσεις μια κατάσταση που σου προκαλεί φόβο. Έτσι θα υπερβείς το φόβο σου και θα νιώσεις ηρεμία και αυτοπεποίθηση. Αν κοιτάζεις μια φλόγα για πολύ ώρα, κάθε μέρα μια ώρα, για μερικούς μήνες, το “τρίτο μάτι” αρχίζει να λειτουργεί τέλεια. Και γεμίζεις με περισσότερο φως.\nΗ ρίζα της λέξης τράτακ (tratak) σημαίνει “δάκρυα”. Πρέπει λοιπόν να κοιτάζεις τη φλόγα, μέχρι ν’ αρχίσουν να κυλούν δάκρυα από τα μάτια σου. Συνέχισε ν’ ατενίζεις χωρίς ν’ ανοιγοκλείνεις τα μάτια σου και το τρίτο μάτι θ’ αρχίσει να πάλλεται.\nΗ τεχνική της ενατένισης έχει επίκεντρο την ενατένιση την ίδια και όχι το αντικείμενο. Ο νους δε σταματάει ποτέ να κινείται. Αν όμως ατενίζεις πραγματικά χωρίς να κινείσαι καθόλου, ο νους μαθαίνει να σταματάει. Ενατένιση σημαίνει να μην επιτρέπεις στην συνειδητότητά σου να κινείται. Όταν το κάνεις αυτό, στην αρχή το μυαλό σου παλεύει, αλλά σιγά-σιγά χάνει τη μάχη και σταματάει για λίγο. Δεν έχει σημασία το αντικείμενο της ενατένισης. Το θέμα είναι να σταματήσει ο νους να δουλεύει και αυτό είναι μια μορφή αυτοσυγκέντρωσης.\nΆσκηση 9η : Χαλάρωση της αναπνοής και του σώματος\nΌποτε βρεις λίγο χρόνο, χαλάρωσε το σύστημα της αναπνοής. Καθώς κάθεσαι – στο αυτοκίνητο, στο τραίνο ή στο αεροπλάνο – κλείσε τα μάτια σου και παρατήρησε την αναπνοή σου για λίγα λεπτά. Μη συγκεντρώνεις την προσοχή σου, γιατί τότε θα σε ενοχλούν τα πάντα μέσα σου. Η αυτοσυγκέντρωση δεν είναι συγκέντρωση της προσοχής. Είναι απλά επίγνωση. Έτσι λοιπόν χαλάρωσε απλώς και\nπαρακολούθησε την αναπνοή σου με μια αποδοχή για όλα γύρω σου και χωρίς να νιώθεις απόρριψη για τίποτα και για κανένα…\nΈνα επόμενο βήμα είναι να μάθεις να χαλαρώνεις τους μυς όλου του σώματος σου. Αρχίζουμε από τα άκρα και προχωρούμε αργά και συστηματικά δίνοντας “εντολή” σε κάθε σημείο του σώματος μας να υπακούσει στη λέξη “χαλάρωσε … χαλάρωσε…”\nΑν δυσκολευόμαστε να νιώσουμε την εμπειρία αυτή στην αρχή, μπορούμε να σφίξουμε ένα-ένα όλα τα σημεία αυτά του σώματος μας (π.χ. τα βλέφαρα, τα χείλη, τα δόντια, το στήθος, τα μπράτσα, τις παλάμες κ.τ.λ.) και να χαλαρώσουμε αμέσως. Νιώθοντας την αντίθεση αυτή, προσπαθούμε να προσέξουμε συνειδητά την αίσθηση της χαλάρωσης τους.\nΈνας άλλος τρόπος, αντί να σφίξουμε και να ξεσφίξουμε όλα τα μέρη του σώματός μας, είναι να συγκεντρωθούμε σταδιακά σε όλα τα σημεία τους εκείνα, που ακουμπούν στην επιφάνεια, όπου είμαστε ξαπλωμένοι ή καθόμαστε. Δίνουμε τότε εντολή σε κάθε μέλος του σώματος να αφεθεί, να απαλλαγεί από το βάρος του και να το μεταβιβάσει πάνω στην επιφάνεια που ακουμπά (κρεβάτι, καρέκλα, πάτωμα, χερούλια ή πλάτες της πολυθρόνας κλπ). Έτσι νιώθουμε ελαφρωμένοι και χαλαρωμένοι. Με τη χαλάρωση μαθαίνουμε να ελέγχουμε το σώμα μας, να υπερνικούμε την υπερένταση, τον πόνο και το άγχος.\nΆσκηση 10η : Το άνοιγμα στον κόσμο\nΚάθισε σιωπηλά και νιώσε ότι δεν έχεις όρια. Αυτοσυγκεντρώσου σ’ αυτό. Νιώσε ότι τα όρια του σύμπαντος είναι και δικά σου. Νιώσε να επεκτείνεσαι και να περιέχεις τα πάντα. Ο ήλιος ανατέλλει μέσα σου, τα άστρα κινούνται μέσα σου και νιώσε ότι αυτή η μορφή συνειδητότητας είναι “ευλογία”. Τα σύνορα σβήνουν.\nΞεπερνάς τα όρια. Για μερικές μέρες στην αρχή, θα σου φανεί ίσως περίεργο αυτό, γιατί έχουμε συνηθίσει στην ύπαρξη των ορίων. Στην πραγματικότητα όμως δεν υπάρχουν σύνορα. Το μυαλό μας δημιουργεί τους περιορισμούς. Κι όταν πιστέψουμε ότι υπάρχουν περιορισμοί, τότε υπάρχουν στην πραγματικότητα.\nΝιώσε αυτή την ωκεάνια επέκταση όσο συχνά μπορείς και\nσύντομα θα συντονιστείς με την αίσθηση του κόσμου και το άνοιγμα της “ψυχής”.\n(από το βιβλίο ‘’ΣΥΜΒΟΥΛΕΥΤΙΚΗ’’ του Παναγιώτη Ασημάκη)\nΑναρτήθηκε από Φυσική Δράση στις 3:54 μ.μ.


Camping Castello | Μηχανή κρατήσεων\nCamping Castello |...\nΤο Camping Castello είναι ο καλοκαιρινός προορισμός σας στη Σιθωνία Χαλκιδικής, μόλις 3χλμ. από τον Νέο Μαρμαρά. Ένας επίγειος παράδεισος που συνδυάζει το φυσικό τοπίο με τα πεντακάθαρα νερά και την όμορφη παραλία.\nΤα δίκλινα δωμάτια διαθέτουν διπλό κρεβάτι, είναι νεόκτιστα και βρίσκονται μπροστά στη θάλασσα. Όλα τα δωμάτια βρίσκονται στο ισόγειο και έχουν ιδιωτικό κήπο με εξωτερική τραπεζαρία. Δεν διατίθενται για τη φιλοξενία παιδιών/μωρών\nΜέγεθος: 12 m2 / 129 ft2\nΤα τρίκλινα δωμάτια διαθέτουν ένα διπλό κρεβάτι και ένα μονό κρεβάτι-καναπέ, είναι νεόκτιστα και βρίσκονται μπροστά στη θάλασσα. Όλα τα δωμάτια βρίσκονται στο ισόγειο και έχουν ιδιωτικό κήπο με εξωτερική τραπεζαρία. Δεν προτείνεται για μωρά/παιδιά.\nΜέγεθος: 15 m2 / 161 ft2\nΤα διαμερίσματα μας έχουν μία κρεβατοκάμαρα με ένα διπλό κρεβάτι και μία σαλονοκουζίνα με έναν διπλό καναπέ κρεβάτι. Βρίσκονται στο κέντρο του Camping και αποτελούν μία νέα προσθήκη στο χώρο μας. Το έξυπνο design τους είναι ιδανικό για οικογένειες.\nΜέγεθος: 25 m2 / 269 ft2\nΠανέμορφα σπιτάκια με 2 υπνοδωμάτια, Wc και σαλονοκουζίνα πλήρως εξοπλισμένη. Διαθέτουν ιδιωτικό περιφραγμένο εξωτερικό καθιστικό χώρο.\nΠανέμορφα σπιτάκια με 2 υπνοδωμάτια, Wc και σαλονοκουζίνα πλήρως εξοπλισμένη. Διαθέτουν εξωτερικό καθιστικό χώρο με τέντα.\nLuxury Τροχόσπιτα μποστά στη θάλασσα.\nΜέγεθος: 10 m2 / 108 ft2\nCozy Τροχόσπιτα με κλιματισμό, τροχοσκηνή και ξύλινο κιόσκι.\nΜέγεθος: 9 m2 / 97 ft2\nΆνετες θέσεις για δικό σας εξοπλισμό. Μπορείτε να φέρετε το δικό σας τροχόσπιτο, αυτοκινούμενο ή σκηνή. Μπορείτε να ενημερωθείτε για τις τιμές μας. Δεν μπορείτε να κάνετε κράτηση για θέση.\nΜέγεθος: 50 m2 / 538 ft2


Αγιασμός για τον ΓΑΣ Ιάλυσος! 27/07/2015 ΓΗΠΕΔΟΜΑΝΙΑ\nΣήμερα στις 6 το απόγευμα θα πραγματοποιηθεί η τελετή αγιασμού για την ομάδα του Ιάλυσου.\nΟ Πρόεδρος και το Δ.Σ του ΓΑΣ Ιάλυσος, προσκαλεί το φίλαθλο κοινό του νησιού την Δευτέρα 27/7 και ώρα 18.00 στο Οικονομείδιο Γήπεδο Ιαλυσού, για τον καθιερωμένο αγιασμό της νέας αγωνιστικής περιόδου.\nΑΘΛΗΤΙΣΜΟΣΓέμισε η πλατεία για το Φεστιβάλ Μπύρας!Ο Μ. Κόκκινος στην Παγκόσμια Διακοινοβουλευτική Ένωση ΕλληνισμούRelated Posts Γυναικεία ομάδα ποδοσφαίρου από τον Φοίβο Κρεμαστής!


Ο στόχος δεν πρέπει να είναι εξ αρχής τα χρήματα: Ένας κορυφαίος YouTuber παραθέτει την άποψη του μέσα σε 28 δευτερόλεπτα | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΟ στόχος δεν πρέπει να είναι εξ αρχής τα χρήματα: Ένας κορυφαίος YouTuber παραθέτει την άποψη του μέσα σε 28 δευτερόλεπτα\nΟ στόχος δεν πρέπει να είναι εξ αρχής τα χρήματα: Ένας κορυφαίος YouTuber παραθέτει την άποψη του μέσα σε 28 δευτερόλεπτα\nΑναμφίβολα, ο Casey Neistat έχει καταγράψει το δικό του ιντερνετικό success story. Έχει εκατομμύρια followers σήμερα. Πρόκειται για τον YouTuber που πριν μερικούς μήνες εξαγοράστηκε από το CNN. Ο 36χρονος ανήκει πλέον στο δυναμικό του ειδησεογραφικού κολοσσού, όπως και η εφαρμογή που έχει δημιουργήσει με το όνομα Beme.\nΣτο παραπάνω βίντεο διάρκειας μόλις 28 δευτερολέπτων, παραθέτει την άποψη του για το πως μπορεί να φτάσει κάποιος στην επιτυχία και την σχέση που πρέπει να έχει με το χρήμα. Λέει καταρχήν τι έκανε ο ίδιος: Δεν έφτιαχνε βίντεο για να βγάζει χρήματα. Αλλά έβγαζε χρήματα για να φτιάχνει βίντεο. Αυτή ήταν η νοοτροπία του, και παραμένει ίδια μέχρι σήμερα.\nΌπως εξηγεί, είναι ένα λάθος που κάνουν οι νέοι: Ψάχνουν να βρουν τον τρόπο με τον οποίο το πάθος τους, θα τους πληρώσει. «Αυτό είναι ένα πολύ κακό σημείο για να ξεκινήσεις», τονίζει ο γνωστός YouTuber. Για να ασχοληθείς με κάτι, πρέπει να είναι το πραγματικό πάθος σου, πέρα από τα χρήματα. Αλλιώς μην το ξεκινήσεις καθόλου.\nΑυτό είναι το πρώτο ελληνικό ηλεκτρικό αυτοκίνητο. Και μόλις πήρε πινακίδες